МОНГОЛ УЛСЫН ЗАСГИЙН ГАЗРЫН ХЭРЭГЖҮҮЛЭГЧ АГЕНТЛАГ

ГАДААДЫН ИРГЭН, ХАРЬЯАТЫН ГАЗАР

ҮЙЛ АЖИЛЛАГААНЫ 2022 ОНЫ ЭХНИЙ

ХАГАС ЖИЛИЙН ТАЙЛАН

2022 оны 06 дугаар сарын 22 Улаанбаатар хот

Засгийн газрын хэрэгжүүлэгч агентлаг Гадаадын иргэн, харьяатын газар нь Төрийн албаны тухай, Гадаадын иргэний эрх зүйн байдлын тухай, Харьяатын тухай, Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай, Цахим хөгжлийн багц хууль болон бусад холбогдох хууль тогтоомж, тогтоол, шийдвэр, Улсын онцгой комисс, Нийслэлийн онцгой комиссын шийдвэрийг баримтлан 2022 оны эхний хагас жил (2021 оны 12 дугаар сарын 11-ний өдрөөс 2022 оны 06 дугаар сарын 12-ны өдрийг дуустал)-д үйл ажиллагааны хүрээнд дараах арга хэмжээг зохион байгуулж ажиллав.

НЭГ. ҮНДСЭН ҮЙЛ АЖИЛЛАГАА

* 1. Виз, зөвшөөрлийн чиглэлээр:

1.1.1. Гадаадын иргэнд үзүүлсэн виз, визийн зөвшөөрлийн үйлчилгээ:

Тайлант хугацаанд 7519 гадаадын иргэнд визийн зөвшөөрөл олгож, үүнээс 5529 иргэний визийн зөвшөөрлийг Монгол Улсаас гадаад улсад суугаа дипломат төлөөлөгчийн газарт, хилийн боомтод виз олгох 1990 иргэний визийн зөвшөөрлийг хилийн боомт, бүсийн газруудад илгээлээ. (Хүснэгт 1)

Түр ирэгч, албан болон хувийн хэргээр оршин суухаар ирэх хүсэлт гаргасан төрийн захиргааны байгууллага, аж ахуйн нэгж, иргэний хүсэлтийг үндэслэн хилийн боомтод 1339 гадаадын иргэнд, төвд 8 гадаадын иргэнд зохих ангиллын Монгол Улсын виз олгосон. Мөн 30 иргэнд гарах-орох цагаачийн мэдэгдэл олгож, 7 иргэний визийн шилжүүлэг хийлээ. (Хүснэгт 1)

Хүснэгт 1

|  |  |  |  |  |  |  |  |
| --- | --- | --- | --- | --- | --- | --- | --- |
| Визийн зөвшөөрөл | | Виз | Оршин суух зөвшөөрөл | | | Түр ирэгч | |
| Хилийн чанадад | Хилийн боомтод | олгосон | сунгасан | хэлбэр, төрөл өөрчилсөн | хаягийн бүртгэл | байх хугацаа сунгалт |
| 5529 | 1990 | 1347 | 2845 | 8876 | 10 | 910 | 578 |
| 7519 | |

Эхний хагас жилд нийт 2336 аж ахуйн нэгж, байгууллагын 6774 гадаадын иргэний хүсэлтийг цахим (eimmigration.mn)-аар хүлээн авч, холбогдох хууль, журмын дагуу хянан, шийдвэрлэлээ.

Визийн мэдээллийн нэгдсэн сан “еvisa.mn” системээр нийт 34 улсын 2983 иргэнд цахим виз олгож, 15 гадаадын иргэний визийн хүсэлтэд татгалзсан.

1.1.2. Гадаадын иргэний бүртгэл, хяналт:

Эрх бүхий төрийн захиргааны байгууллагын зөвшөөрлийг үндэслэн 2845 гадаадын иргэнд Монгол Улсад оршин суух зөвшөөрөл олгож, 8876 иргэний оршин суух зөвшөөрлийн хугацааг сунган, оршин суух зөвшөөрөлтэй 2387 иргэний бүртгэлд хасалт хийлээ. (Хүснэгт 1)

Гадаадын иргэнийг уригч 156 аж ахуйн нэгж, иргэний хүсэлтийн дагуу 242 гадаадын иргэнд виз, бүртгэлийн талаарх мэдээлэл бүхий тодорхойлолт олгож, Монгол Улсад түр ирэгчээр ирсэн 910 гадаадын иргэнийг хаягийн бүртгэлд бүртгэсэн. Мөн Монгол Улсад 90 хүртэл хоногийн визтэй ирсэн болон визгүй зорчдог түр ирэгч гадаадын иргэдээс тус улсад байх хугацааг сунгуулах хүсэлтийг хянан 578 иргэний байх хугацааг 30 хүртэл хоногоор сунгасан. (Хүснэгт 1)

График 1

Дээрх тоон үзүүлэлтийг 2021 оны үзүүлэлттэй харьцуулахад визийн зөвшөөрөл олголт 63,8 хувь, оршин суух зөвшөөрөл олголт 38,0 хувиар тус тус өсөж, виз олголт 33,3 хувь, оршин суух зөвшөөрлийн сунгалт 12,4 хувиар тус тус буурчээ.

Цахим хэлбэртэй “Монгол Улсад оршин суух үнэмлэх” 7719 ширхэг шинээр хэвлэж, 4215 үнэмлэхийн хүчинтэй хугацааг сунган, 153 үнэмлэхэд хаягийн хөдөлгөөний бичилт хийлээ.

Оршин суух зөвшөөрөл авах болон оршин суух зөвшөөрлөө сунгуулах хүсэлт ирүүлсэн 581 гадаадын иргэний хүсэлтийг байгууллагын даргын 12 удаагийн тушаалаар тус тус шийдвэрлэж, 31 иргэнд регистрийн дугаар, 1 иргэнд зорчих үнэмлэх олгосон.

1.1.3. Зөвлөгөө, мэдээлэл:

Тайлант хугацаанд гадаадын иргэний Монгол Улсад албан болон хувийн хэргээр оршин суух зөвшөөрөл, түүний сунгалт, түр ирэгчийн бүртгэл, хасалт, визийн хугацааны сунгалтын асуудлаар нийт 15608 иргэнд зөвлөгөө мэдээлэл өгч ажилласан. (Хүснэгт 2)

Хүснэгт 2

|  |  |  |  |  |  |
| --- | --- | --- | --- | --- | --- |
| 1800-1882  утас | Биечлэн | Фэйсбүүк хуудас чат | Автомат хариулагч | Имэйл | Нийт |
| 12770 | 965 | 363 | 1330 | 180 | 15608 |

Визийн зөвшөөрлийн дугаар бүхий имэйлийг 1865 иргэнд илгээн, код мессеж үйлчилгээг 913 иргэнд хүргэж, 1079 гадаадын иргэнд оршин суух үнэмлэх олгосноос хүргэлтийн үйлчилгээгээр 10 иргэнд үйлчилсэн байна.

Эдийн засаг, хөгжлийн яамны дэргэдэх нэг цэгийн үйлчилгээний төвд биечлэн 1911 иргэнд, утсаар 2356 иргэнд зөвлөгөө мэдээллийн үйлчилгээ үзүүлсэн.

* 1. Иргэний харьяаллын чиглэлээр:

1.2.1. Иргэний харьяалал:

Харьяатын асуудлаар нийт 75 иргэний хүсэлтийг шинээр хүлээн авч, 68 иргэн, 9 харьяалалгүй хүний хүсэлтэд холбогдох байгууллагуудаас санал авах ажиллагааг явууллаа. (Хүснэгт 4)

Хүснэгт 3

|  |  |  |  |  |
| --- | --- | --- | --- | --- |
| Хугацаа | Монгол Улсын харьяат болсон | Иргэний харьяаллыг сэргээн тогтоосон | Монгол Улсын харьяатаас гарсан | Хоёрдмол харьяалалтай иргэнийг бүртгэсэн |
| 2021.12.11-2022.06.12 | - | - | - | 186 |
| 2022 он  /өссөн дүнгээр/ | 1 | - | - | 186 |

Түүнчлэн 67 иргэн, 6 харьяалалгүй хүний хүсэлт, баримт бичиг, санал, дүгнэлтийг Ерөнхий сайдад танилцуулахаар Засгийн газрын Хэрэг эрхлэх газарт, 70 иргэн, 8 харьяалалгүй хүний хүсэлт, баримт бичиг, санал, дүгнэлтийг Ерөнхийлөгчид уламжлахаар Ерөнхийлөгчийн Тамгын газарт тус тус хүргүүлсэн. (Хүснэгт 4)

Хүснэгт 4

|  |  |  |  |  |  |  |
| --- | --- | --- | --- | --- | --- | --- |
| Иргэний харьяаллын талаарх сарын мэдээ | | | | | | |
| д/д | Харьяалах улс | Хүлээн авсан хүсэлт | Түдгэлзүүлж буцаасан хүсэлт | Саналд илгээсэн | ЗГХЭГ-т хүргүүлсэн | ЕТГ-т хүргүүлсэн |
| Монгол Улсын харьяат болох | | | | | | |
| 1 | Орос | 1 | 1 | 1 | 1 | 1 |
| 2 | Румын | - | 1 | - | - | - |
| 3 | Хятад | 5 | 2 | 5 | 1 | - |
| нийт | | 6 | 4 | 6 | 2 | 1 |
| Монгол Улсын харьяатаас гарах | | | | | | |
| 1 | Монгол Улс | 65 | - | 62 | 65 | 69 |
| нийт | | 65 | - | 62 | 65 | 69 |
| Монгол Улсын иргэний харьяаллаа сэргээн тогтоолгох | | | | | | |
| 1 | Харьяалалгүй хүн | 4 | - | 9 | 6 | 8 |
| нийт | | 4 | - | 9 | 6 | 8 |

Монгол Улсын Ерөнхийлөгчийн 02 дугаар 16-ны өдрийн 15 дугаар зарлигаар Оросын Холбооны Улсын 1 иргэн Монгол Улсын харьяат болсон.

Монгол Улсын харьяат болох хүсэлт гаргасан Оросын Холбооны Улсын 1, Бүгд Найрамдах Хятад Ард Улсын 5 буюу нийт 6гадаадыниргэний хүсэлт, баримт бичгийг шинээр ирүүлснийг хүлээн авав.

Түүнчлэн Монгол Улсын харьяат болох хүсэлт гаргасан Бүгд Найрамдах Хятад Ард Улсын 2, Оросын Холбооны Улсын 1, Румын Улсын 1 буюу нийт 4 гадаадын иргэний хүсэлтийг түдгэлзүүллээ.

1994-2022 онд Монгол Улсын харьяат болсон 131 иргэний мэдээллийг “Гадаадын иргэний бүртгэл, мэдээллийн нэгдсэн сан”-д шинээр бүртгэсэн.

Монгол Улсын харьяатаас гарч бусад улсын харьяат болохоор дараах 65 иргэн хүсэлт, баримт бичиг шинээр ирүүлснийг хүлээн авсан байна.

* Бүгд Найрамдах Австри Улсын харьяат болох 14;
* Бүгд Найрамдах Казахстан Улсын харьяат болох 11;
* Бүгд Найрамдах Сингапур Улсын харьяат болох 6;
* Бүгд Найрамдах Солонгос Улсын харьяат болох 9;
* Холбооны Бүгд Найрамдах Герман Улсын харьяат болох 18;
* Шведийн Хаант Улсын харьяат болох 1;
* Япон Улсын харьяат болох 6 иргэн.

Монгол Улсын иргэний харьяаллаа сэргээн тогтоолгох хүсэлт гаргасан харьяалалгүй 4 хүний хүсэлт, баримт бичгийг мөн хугацаанд шинээр хүлээн авсан.

“Гадаадын иргэний бүртгэл, мэдээллийн нэгдсэн сан” -д 06 дугаар сарын 12-ны өдрийн байдлаар давхардсан тоогоор 52 улсын 4080 хоёрдмол харьяалалтай иргэн бүртгэлтэй байна.

Тайлант хугацаанд хоёрдмол харьяалал үүсгэсэн 186 иргэнийг “Гадаадын иргэний бүртгэл, мэдээллийн нэгдсэн сан”-д шинээр бүртгэсэн болБүгд Найрамдах Казакстан Улсын Элчин сайдын яамны ноот бичгийг үндэслэн 23 иргэнийг тус санд хоёрдмол харьяалал үүсгэсэн бүртгэлээс хасалт хийлээ. (Хүснэгт 3)

1.2.2. Хүүхэд үрчлэлт:

Монгол Улсын харьяат хүүхэд үрчлэн авах хүсэлт гаргасан Бүгд Найрамдах Итали Улсын гэр бүлтэй 2021 оны 12 дугаар сарын 21-ний өдөр ярилцлага зохион байгуулж, 2022 оны 01 дүгээр сарын 03-ны өдөр байгууллагын ”Мэргэжлийн зөвлөлийн хурал”-аар хэлэлцүүлэн шийдвэрлэсэн.

Байгууллагын даргын 2022 оны А/02 дугаар тушаалаар Монгол Улсын харьяат 1 хүүхдийг Бүгд Найрамдах Итали Улсын гэр бүлд үрчлүүлж, 01 дүгээр сарын 06-ны өдөр үрчлэлтийн дараа хяналт тавих 3 талт гэрээг байгуулав.

Гадаадын иргэн, гэр бүлд үрчлүүлсэн нийт 13 хүүхдийн тайланг хүлээн авч, мэдээллийн санд бүртгэсэн. Үүнд:

* Америкийн Нэгдсэн Улсын иргэн, гэр бүлд үрчлүүлсэн 7;
* Бүгд Найрамдах Итали Улсын иргэн, гэр бүлд үрчлүүлсэн 2;
* Холбооны Бүгд Найрамдах Герман Улсын иргэн, гэр бүлд үрчлүүлсэн 4 хүүхэд.

06 дугаар сарын 12-ны өдрийн байдлаар Монгол Улсаас гадаадын иргэн, гэр бүлд нийт 274 Монгол хүүхдийг үрчлүүлээд байна.

1.2.3. Олон улсын болон гадаад улсын төрийн бус байгууллагын бүртгэл, хяналт:

Байгууллагын даргын 01 дүгээр сарын 17-ны өдрийн А/08 дугаар тушаалаар “Олон улсын болон гадаад улсын төрийн бус байгууллагын салбар, төлөөлөгчийн газарт Монгол Улсад үйл ажиллагаа явуулах зөвшөөрөл олгох, сунгах, хүчингүй болгох, үйл ажиллагаанд нь хяналт тавих журам”-ыг шинэчлэн батлав.

Монгол Улсад үйл ажиллагаа эрхэлж байгаа олон улсын болон гадаад улсын төрийн бус байгууллагын салбар, төлөөлөгчийн газрын үйл ажиллагаатай холбоотой 28 байгууллагын санал (зөвшөөрлийн хугацааг сунгуулах 28)-ыг холбогдох байгууллагуудад хүргүүлсэн.

Байгууллагын “Мэргэжлийн зөвлөл”-ийн 4 удаагийн хурлаар нийт 29 олон улсын болон гадаад улсын төрийн бус байгууллагын салбар, төлөөлөгчийн газрын зөвшөөрлийн хугацааг сунгуулах хүсэлтийг хэлэлцүүлэн, 25 байгууллагын хугацааг сунгаж, 4 байгууллагын зөвшөөрлийг хүчингүй болгож шийдвэрлэлээ.

Монгол Улсад үйл ажиллагаа эрхэлж байгаа 59 олон улсын болон гадаад улсын төрийн бус байгууллагын салбар, төлөөлөгчийн газрын 2021 оны үйл ажиллагааны болон санхүүгийн тайланг хүлээн авч, 3 байгууллагад тодорхойлолт олгов.

Оны эхний хагас жилийн байдлаар Монгол Улсад үйл ажиллагаа эрхэлж байгаа 76 олон улсын болон гадаад улсын төрийн бус байгууллагын салбар, төлөөлөгчийн газар бүртгэлтэй байна.

* 1. Зөрчил шалган шийдвэрлэх чиглэлээр:

1.3.1. Гадаадын иргэнд тавих хяналт шалгалт:

Монгол Улсын Ерөнхийлөгчийн 2018 оны 05 дугаар зарлигаар баталсан “Үндэсний аюулгүй байдлын зөвлөлийг мэдээллээр хангах журам”-ын дагуу Монгол Улсаас албадан гаргасан гадаадын иргэн болон хүн, хуулийн этгээдэд оногдуулсан шийтгэлийн талаарх мэдээллийг 01/04, 01/88, 01/291, 01/354, 01/440, 01/485, 01/589, 01/687, 01/785, 01/874, 01/944, 01/1035 дугаар албан бичгээр Үндэсний аюулгүй байдлын зөвлөлд тус тус хүргүүлсэн.

Төлөвлөгөөт 6 удаагийн хяналт шалгалтаар 4 байгууллагын 157 гадаадын иргэний паспорт, түүнийг орлох баримт бичгийг шалгахад зөрчил илрээгүй байна.

Байгууллагын даргын 92 удирдамж, орон нутаг дахь нэгжийн даргын 10 удирдамж болон 24 өргөдөл гомдол, 12 гомдол мэдээллийн дагуу нийт төлөвлөгөөт бус 138 удаагийн хяналт шалгалтыг 191 аж ахуйн нэгж, байгууллага, 980 гадаадын иргэнийг хамруулан зохион байгуулж, 75 зөрчлийг илрүүлэн холбогдох хууль, тогтоомжийн дагуу шийдвэрлэсэн.

Тайлант хугацаанд нийт 23 улсын 148 гадаадын иргэн, 2 уригч байгууллага (2 иргэн), 1 уригч иргэн (1 иргэн)-д Зөрчлийн тухай хуулийн 16.2 дугаар зүйлийн дагуу нийт 45,980,000 төгрөг (Дөчин таван сая есөн зуун наян мянган)-ийн торгох шийтгэл оногдууллаа. (Хүснэгт 5, 6, 7, 8)

Хүснэгт 5

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Зөрчлийн мэдээ (хагас жилээр) | | | | | | | | | |
| Хувь хүн | | Уригч байгууллага | | | | Уригч хувь хүн | | | |
| Иргэний тоо | Торгуулийн хэмжээ  /төгрөг/ | Уригч байгууллага | | Хамрагдсан иргэний тоо | Торгуулийн хэмжээ  /төгрөг/ | Уригч иргэн | Хамрагдсан иргэний тоо | Торгуулийн хэмжээ  /төгрөг/ | |
| 148 | 35,200,000 | 2 | | 2 | 4,580,000 | 1 | 1 | 6,200,000 | |
| нийт 45,980,000 төгрөг | | | | | | | | | |
| Үүнээс гадаадын иргэн | | | | | | | | | |
| Хуулийн үндэслэл | | | Шалтгаан | | | | | | Гадаадын иргэний тоо |
| Зөрчлийн тухай хууль 16.2-1.2 | | | нутаг дэвсгэрт оршин суух үнэмлэхийг эзэмших, ашиглах, хадгалах журам зөрчсөн | | | | | | 63 |
| Зөрчлийн тухай хууль 16.2-1.3 | | | нутаг дэвсгэрт паспорт, паспортыг орлох баримт бичиг, эсхүл оршин суух үнэмлэхээ биедээ авч явах журам зөрчсөн | | | | | | 73 |
| Зөрчлийн тухай хууль 16.2-1.4 | | | нутаг дэвсгэрт хөдөлмөр эрхлэх журам зөрчсөн | | | | | | 1 |
| Зөрчлийн тухай хууль 16.2-3.2 | | | оршин суух хугацааг хэтрүүлсэн | | | | | | 4 |
| Зөрчлийн тухай хууль 16.2-3.3 | | | визийн хугацааг хэтрүүлсэн бол хэтрүүлсэн хоног тутам арван нэгжтэй тэнцэх хэмжээний төгрөгөөр торгоно | | | | | | 7 |
| бүгд | | | | | | | | | 148 |

Хүснэгт 6

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Торгуулсан гадаадын иргэн | | | | | | | | |
| д/д | Харьяалах улс | Зүйлчлэл | | | | | Бүгд | Торгуулийн дүн |
| 16.2-1.2 | 16.2-1.3 | 16.2-1.4 | 16.2-3.2 | 16.2-3.3 |
| 1 | Азербайжан | 1 |  |  |  |  | 1 | 100,000 |
| 2 | Америк | 3 |  |  |  |  | 3 | 300,000 |
| 3 | Бельги | 1 |  |  |  |  | 1 | 100,000 |
| 4 | Вьетнам | 5 |  |  | 1 |  | 6 | 2,500,000 |
| 5 | Герман | 4 |  |  |  |  | 4 | 400,000 |
| 6 | Дани | 1 |  |  |  |  | 1 | 100,000 |
| 7 | Ирланд | 1 |  |  |  |  | 1 | 100,000 |
| 8 | Казахстан | 1 |  |  | 2 | 5 | 8 | 13,600,000 |
| 9 | Канад | 1 |  |  |  |  | 1 | 100,000 |
| 10 | Колумб | 1 |  |  |  |  | 1 | 100,000 |
| 11 | Лаос | 2 |  |  |  |  | 2 | 200,000 |
| 12 | Нигери | 0 |  |  |  | 1 | 1 | 2,000,000 |
| 13 | Нидерланд | 1 |  |  |  |  | 1 | 100,000 |
| 14 | Орос | 6 |  |  |  |  | 6 | 600,000 |
| 15 | Өмнөд Солонгос | 7 |  |  |  |  | 7 | 700,000 |
| 16 | Папуа-Шинэ Гвиней | 1 |  |  |  |  | 1 | 100,000 |
| 17 | Сингапур | 1 |  |  |  |  | 1 | 100,000 |
| 18 | Словак | 1 |  |  |  |  | 1 | 100,000 |
| 19 | Тайланд | 1 |  |  |  |  | 1 | 100,000 |
| 20 | Турк | 3 |  |  |  |  | 3 | 300,000 |
| 21 | Филиппин | 0 |  |  |  | 1 | 1 | 2,000,000 |
| 22 | Хятад | 20 | 73 | 1 | 1 |  | 95 | 11,400,000 |
| 23 | Япон | 1 |  |  |  |  | 1 | 100,000 |
| Нийт | | 63 | 73 | 1 | 4 | 7 | 148 | 35,200,000 |

Хүснэгт 7

|  |  |  |  |  |  |
| --- | --- | --- | --- | --- | --- |
| Торгуулсан уригч байгууллага | | | | | |
| № | Харьяалах улс | Зүйлчлэл | Уригч иргэний тоо | Бүгд | Торгуулийн дүн |
| 16.2-4.2 |
| 1 | Вьетнам | 2 | 2 | 2 | 4,580,000 |
| Нийт | | 2 | 2 | 2 | 4,580,000 |

Хүснэгт 8

|  |  |  |  |  |  |
| --- | --- | --- | --- | --- | --- |
| Торгуулсан уригч иргэн | | | | | |
| № | Харьяалах улс | Зүйлчлэл | Уригч иргэний тоо | Бүгд | Торгуулийн дүн |
| 16.2-4.2 |
| 1 | Филиппин | 1 | 1 | 1 | 6,200,000 |
| Нийт | | 1 | 1 | 1 | 6,200,000 |

Бүгд Найрамдах Хятад Ард Улсын 1 иргэний Нийслэл дэх захиргааны хэргийн анхан шатны шүүхэд гаргасан нэхэмжлэлд хариу тайлбар болон Бүгд Найрамдах Франц Улсын 1 иргэний шаардлагад Захиргааны хэргийн давж заалдах шатны шүүхэд хариу тайлбарыг тус тус гаргасан.

График 2

Хагас жилийн тоон үзүүлэлтийг 2021 оны мөн үетэй харьцуулахад зөрчил гаргасан гадаадын иргэн 3,1 дахин, зөрчил гаргасан уригч иргэн 2 дахин, гарахыг түдгэлзүүлсэн гадаадын иргэн 50,0 хувь, саатуулсан гадаадын иргэн 66,7 хувиар тус тус өсөж, албадан гаргасан гадаадын иргэн 5,6 хувь, зөрчил гаргасан уригч хуулийн этгээд 66,7 хувиар тус тус буурсан байна.

1.3.2. Хориг арга хэмжээ:

Гадаадын иргэний эрх зүйн байдлын тухай хуулийн 37 дугаар зүйлийн 37.1.2, 37.1.4 , 37.1.8 , 37.1.11 , 37.1.12 дахь заалтуудыг тус тус үндэслэн 8 улсын 17 иргэнийг байгууллагын даргын 16 удаагийн тушаалаар албадан гаргахаар шийдвэрлэлээ. (Хүснэгт 9)

Хүснэгт 9

|  |  |  |  |  |  |  |  |
| --- | --- | --- | --- | --- | --- | --- | --- |
| Монгол Улсаас албадан гаргасан гадаадын иргэний мэдээ (хагас жилээр) | | | | | | | |
| д/д | Харьяалах улс | Зүйлчлэл | | | | | Нийт |
| 37.1.2 | 37.1.4 | 37.1.8 | 37.1.11 | 37.1.12 |
| **1** | Вьетнам | 4 |  |  | 2 |  | 6 |
| **2** | Казахстан |  |  |  |  | 1 | 1 |
| **3** | Конго |  |  |  |  | 1 | 1 |
| **4** | Нигери |  |  |  |  | 1 | 1 |
| **5** | Орос |  | 1 |  | 1 |  | 2 |
| **6** | Өмнөд Солонгос |  |  |  | 3 |  | 3 |
| **7** | Пакистан |  |  |  | 1 |  | 1 |
| **8** | Филиппин |  |  | 1 |  | 1 | 2 |
| Бүгд | | 4 | 1 | 1 | 7 | 4 | 17 |

Гадаадын иргэний эрх зүйн байдлын тухай хуулийн 41 дүгээр зүйлийн 41.7.4 дэх хэсэгт заасныг үндэслэн Бүгд Найрамдах Хятад Ард Улсын 2 иргэнийг байгууллагын даргын 1 удаагийн тушаалаар Монгол Улсаас албадан гаргасан шийдвэрийг хугацаанаас өмнө цуцаллаа.

Гадаадын иргэний эрх зүйн байдлын тухай хуулийн 34 дүгээр зүйлийн 34.2.1, 34.2.3 дахь заалтыг үндэслэн 4 улсын 24 гадаадын иргэний Монгол Улсын хилээр гарах эрхийг байгууллагын даргын 18 удаагийн тушаалаар түдгэлзүүлж, 4 улсын 10 иргэнийг мөн 9 удаагийн тушаалаар гарахыг түдгэлзүүлснийг хүчингүй болгож, хилээр нэвтрэх эрхийг сэргээсэн байна. (График 3)

График 3

Гадаадын иргэний эрх зүйн байдлын тухай хуулийн 37 дугаар зүйлийн 37.10 дахь хэсэг, Засгийн газрын 2021 оны 193 дугаар тогтоолоор баталсан ”Гадаадын иргэнийг Монгол Улсаас албадан гаргах, албадан гаргахаас чөлөөлөх болон Монгол Улсад дахин оруулахгүй байх хугацааг тогтоох журам”-ын 6.1-д заасныг тус тус үндэслэн Бүгд Найрамдах Казахстан Улсын 1, Бүгд Найрамдах Хятад Ард Улсын 1, нийт 2 гадаадын иргэнийг байгууллагын даргын 2 удаагийн тушаалаар Монгол Улсад дахин оруулахгүй байх хугацааг сунгасан.

Эхний хагас жилийн байдлаар виз, визийн зөвшөөрөлгүй, ирсэн зорилгоо тодорхойлж чадаагүй болон түргэвчилсэн шинжилгээгээр эерэг гарсан зэрэг үндэслэлээр нийт 13 улсын 91 гадаадын иргэнийг Монгол Улсын хилээр оруулахгүй буцаасан. Үүнээс:

* Хойд бүс дэх газар виз, визийн зөвшөөрөлгүй ирсэн 82 гадаадын иргэн, түргэвчилсэн шинжилгээгээр эерэг гарсан 3 гадаадын иргэн буюу нийт 85 гадаадын иргэнийг,
* Агаарын замын боомт хариуцсан газар виз, визийн зөвшөөрөлгүй, ирсэн зорилгоо тодорхойлж чадаагүй 2 гадаадын иргэнийг,
* Баян-Өлгий аймаг дахь хэлтэс виз, визийн зөвшөөрөлгүй ирсэн 4 гадаадын иргэнийг тус тус Монгол Улсын хилээр нэвтрүүлэхгүй буцаажээ.

Гадаадын иргэний эрх зүйн байдлын тухай хуулийн 34 дүгээр зүйлийн 34.2.2 дахь заалтын дагуу Монгол Улсын хилээр гарахыг түдгэлзүүлсэн Исламын Бүгд Найрамдах Пакистан Улсын 1 иргэнийг улсын хилээр гаргалгүй буцаалаа.

Монгол Улсын Ерөнхий сайдын 06 дугаар сарын 02-ны өдрийн 86 дугаар захирамжаар байгуулсан мах, махан бүтээгдэхүүний үйлдвэрлэл, нийлүүлэлт, экспортын үйл ажиллагаанд хяналт шалгалт хийх ажлыг удирдан зохион байгуулах, цаашид хяналтын тогтолцоог боловсронгуй болгох талаар санал боловсруулах үүрэг бүхий “Ажлын хэсэг”-ийн бүрэлдэхүүнд Зөрчил, шалган шийдвэрлэх газрын дарга ажиллаж байна.

ХОЁР. УДИРДЛАГА, ЗОХИОН БАЙГУУЛАЛТЫН ТАЛААР

2.1. Тогтоол шийдвэрийн хэрэгжилт, хүний нөөц, сургалт, олон нийттэй харилцах чиглэлээр:

2.1.1. Тогтоол шийдвэрийн хэрэгжилт, төлөвлөгөө, тайлан:

Хууль тогтоомж, тогтоол шийдвэр болон “Монгол Улсын Засгийн газрын 2020-2024 оны үйл ажиллагааны хөтөлбөр”-ийн холбогдох арга хэмжээний 2021 оны хэрэгжилтэд хяналт-шинжилгээ хийж, үнэлсэн тайланг 2021 оны 12 дугаар сарын 24-ний өдрийн 01/82 дугаар албан бичгээр Хууль зүй, дотоод хэргийн яам, 2022 оны 01 дүгээр сарын 18-ны өдрийн 01/218 дугаар албан бичгээр Гадаад харилцааны яаманд тус тус хүргүүлсэн. Хууль тогтоомжийн 26 заалтын хэрэгжилт 100 хувь, Монгол Улсын Засгийн газрын 2020-2024 оны үйл ажиллагааны хөтөлбөрийг хэрэгжүүлэх төлөвлөгөөний холбогдох арга хэмжээний 4 заалтын хэрэгжилт 92,5 хувьтай байна.

Түүнчлэн Монгол Улсын хууль тогтоомж, тогтоол шийдвэрийн тус байгууллагад холбогдох зүйл, заалтын хэрэгжилтийн 1 дүгээр улирлын тайланг 05 дугаар сарын 20-ны өдрийн 03/938 дугаар албан бичгээр Хууль зүй, дотоод хэргийн яаманд хүргүүлсэн.

“Монгол Улсыг 2021-2025 онд хөгжүүлэх таван жилийн үндсэн чиглэл”-ийн 2021 оны хэрэгжилтэд хяналт- шинжилгээ хийж, үнэлсэн тайланг 01 дүгээр сарын 03-ны өдрийн 01/122 дугаар, “Төрөөс хүн амын хөгжлийн талаар баримтлах бодлого”, “Ахмад настны хөгжил хамгааллын үндэсний хөтөлбөр”-ийн 2021 оны тайланг 01 дүгээр сарын 13-ны өдрийн 01/198 дугаар албан бичгээр Хууль зүй, дотоод хэргийн яаманд хүргүүлсэн.

“Үндэсний аюулгүй байдлын үзэл баримтлал”-ын холбогдох заалтын хэрэгжилтэд хяналт-шинжилгээ хийж, тайланг 01 дүгээр сарын 14-ний өдрийн 01/205 дугаар албан бичгээр Үндэсний аюулгүй байдлын зөвлөлийн Ажлын албанд хүргүүлэв.

Засгийн газрын 2021 оны 314 дүгээр тогтоол батлагдсантай холбогдуулан Улсын Их Хурлын 2003 оны 41 дүгээр тогтоолоор батлагдсан “Монгол Улсад хүний эрхийг хангах үндэсний хөтөлбөр”, Засгийн газрын 2017 оны 129 дүгээр тогтоолоор батлагдсан “Жендэрийн эрх тэгш байдлыг хангах үндэсний хөтөлбөр”, Засгийн газрын 2017 оны 270 дугаар тогтоолоор батлагдсан “Хүүхдийн хөгжил, хамгааллын үндэсний хөтөлбөр”, Засгийн газрын 2017 оны 321 дүгээр тогтоолоор батлагдсан “Хөгжлийн бэрхшээлтэй хүний эрх, оролцоо, хөгжлийг дэмжих үндэсний хөтөлбөр”, Засгийн газрын 2019 оны 171 дүгээр тогтоолоор батлагдсан “Залуучуудын хөгжлийн хөтөлбөр”-ийн байгууллагад холбогдох зорилт, арга хэмжээний 2021 оны хэрэгжилтийг 12 дугаар сарын 13-ны өдрийн 01/02 дугаар, Хөдөлмөр, нийгмийн хамгааллын сайдын 2020 оны А/47 дүгээр тушаалаар батлагдсан “Ахмад настны хөгжил хамгааллын үндэсний хөтөлбөрийг хэрэгжүүлэх төлөвлөгөө”-ний биелэлтийг 12 дугаар сарын 24-ний өдрийн 01/81 дүгээр албан бичгээр Хууль зүй, дотоод хэргийн яаманд тус тус хүргүүлсэн.

Монгол Улсын Ерөнхийлөгчийн 2018 оны 05 дугаар зарлигаар баталсан “Монгол Улсын Үндэсний аюулгүй байдлын зөвлөлийг мэдээллээр хангах журам”-ын дагуу холбогдох хэсгийн 2021 оны 4 дүгээр улирлын танилцуулах мэдээг 12 дугаар сарын 15-ны өдрийн 01/20 дугаар, 2022 оны 1 дүгээр улирлын танилцуулах мэдээг 03 дугаар сарын 25-ны өдрийн 01/580 дугаар албан бичгээр тус тус Хууль зүй, дотоод хэргийн яаманд хүргүүлэв.

Эрүүл мэндээ хамгаалж, эдийн засгаа сэргээх 10,0 их наядын цогц төлөвлөгөөний 2021 оны хэрэгжилтийг 12 дугаар сарын 28-ны өдрийн 01/106 дугаар, Төрөөс хүн амын хөгжлийн талаар баримтлах бодлого, Ахмад настны хөгжил хамгааллын үндэсний хөтөлбөрийн 2021 оны тайланг 01 дүгээр сарын 13-ны өдрийн 01/198 дугаар албан бичгээр Хууль зүй, дотоод хэргийн яаманд тус тус хүргүүлсэн.

2010 оноос хойших хугацаанд байгууллагад нэвтрүүлсэн цахим засаглал, харилцаа холбоо, инновац, өндөр технологитой холбоотой мэдээллийг 02 дугаар сарын 11-ний өдрийн 01/353 дугаар, “Монгол Улсын Засгийн газрын 2020-2024 оны үйл ажиллагааны хөтөлбөр”-т тусгагдсан цахим технологитой холбогдох арга хэмжээний хэрэгжилтийг 02 дугаар сарын 25-ны өдрийн 01/431 дүгээр албан бичгээр тус тус Хууль зүй, дотоод хэргийн яаманд хүргүүллээ.

“Хүний эрхийн үндэсний форум-2021”-д шүүх эрх мэдэл, хууль сахиулах салбарт өгсөн үүрэг даалгаврын байгууллагын эрхлэх асуудлын хүрээнд хамаарах заалтын биелэлтийг 05 дугаар сарын 24-ний өдрийн 03/967 дугаар албан бичгээр Хууль зүй, дотоод хэргийн яаманд хүргүүлсэн.

“Монгол Улсын хөгжлийн 2023 оны төлөвлөгөө”-д саналыг 2022 оны 01 дүгээр сарын 06-ны өдрийн 01/152 дугаар албан бичгээр тус тус Хууль зүй, дотоод хэргийн яаманд хүргүүлсэн.

“Дэлхийн Монголчууд-II”, “Монгол Үндэстний үнэлэмж” цогц арга хэмжээний 2021-2024 оны төлөвлөгөөнд саналыг 01 дүгээр сарын 10-ны өдрийн 01/167 дугаар албан бичгээр Гадаад харилцааны яаманд, Хууль зүй, дотоод хэргийн салбарын хэвлэл, мэдээлэл, сурталчилгааны төлөвлөгөөнд тусгах саналыг 01 дүгээр сарын 10-ны өдрийн 01/166 дугаар албан бичгээр Хууль зүй, дотоод хэргийн яаманд тус тус хүргүүлэв.

Монгол Улсын Ерөнхий сайдын 2022 оны “Шинэ сэргэлтийн бодлогыг хэрэгжүүлж, хөгжлийн төслийн хэрэгжилтийг эрчимжүүлэх тухай” 01 дүгээр албан даалгаврын хүрээнд “Төрийн бүтээмжийн сэргэлтийн ерөнхий төлөвлөгөө”-д тусгах саналыг 02 дугаар сарын 10-ны өдрийн 01/329 дүгээр албан бичгээр Хууль зүй, дотоод хэргийн яаманд хүргүүллээ.

Байгууллагын 2022 оны гүйцэтгэлийн төлөвлөгөөний төслийн саналыг 01 дүгээр сарын 04-ний өдрийн 01/134 дүгээр, Хууль зүй, дотоод хэргийн салбарын “Хэвлэл, мэдээлэл, сурталчилгааны төлөвлөгөө”-д тусгах саналыг 01 дүгээр сарын 10-ны өдрийн 01/166 дугаар албан бичгээр Хууль зүй, дотоод хэргийн яаманд тус тус хүргүүлсэн.

Монгол Улсын Их Хурлын 2021 оны 106 дугаар тогтоолоор “Шинэ сэргэлтийн бодлого” баталсантай холбогдуулан төрийн бүтээмжийг дээшлүүлэх зорилгоор байгууллагын үйл ажиллагаанд холбогдох “Төрийн бүтээмжийн сэргэлт”-ийн үйл ажиллагааны төлөвлөгөөг 04 дүгээр сарын 12-ны өдөр, “Цахим хөгжлийн багц хуулийн хэрэгжилтийг хангах байгууллагын 2022 оны үйл ажиллагааны төлөвлөгөө”-г 05 дугаар сарын 05-ны өдөр тус тус баталсан.

Байгууллагын зохион байгуулалтын нэгж хоорондын шуурхай байдлыг хангах, албан хаагчдын ажлын бүтээмжийг нэмэгдүүлэх, мэдээлэл солилцох үйл явцыг цахим хэлбэрт шилжүүлэх ажлын хүрээнд байгууллагын даргын 06 дугаар сарын 10-ны өдрийн “Төрийн байгууллагуудын дотоод үйл ажиллагааны удирдлагын нэгдсэн систем” (erp.e-mongolia) ашиглах тухай” А/93 дугаар тушаалыг батлав.

Мөн Гадаадын иргэн, харьяатын газрын эрхэм зорилго, үнэт зүйл, үйл ажиллагааг нэг өнгө төрх, загвараар илэрхийлж, байгууллагын ялгамж чанарыг таниулах зорилгоор байгууллагын даргын 06 дугаар сарын 10-ны өдрийн “Брэндинг, загвар батлах тухай” А/94 дүгээр тушаалыг баталлаа.

Байгууллагын үйл ажиллагааны 12 дугаар сарын тоон мэдээг инфографик хэлбэрээр 12 дугаар сарын 23-ны өдрийн 01/69 дүгээр, байгууллагын жилийн эцсийн тайланг мөн өдрийн 01/70 дугаар албан бичгээр Хууль зүй, дотоод хэргийн яаманд хүргүүлж, 2022 оны 01 дүгээр сарын 05-ны өдөр байгууллагын цахим хуудаст байршуулан олон нийтэд нээлттэй мэдээлсэн.

Мөн байгууллагын үйл ажиллагааны 01-ээс 05 дугаар сарын тайлангийн тоон мэдээг инфографик хэлбэрээр 01/329, 01/454, 01/628, 01/866, 01/1017 дугаар албан бичгээр тус тус Хууль зүй, дотоод хэргийн яаманд хүргүүллээ.

Хууль зүй, дотоод хэргийн сайдын 2021 оны 12 дугаар сарын 15-ны өдрийн Шуурхай хуралдаанаас ирүүлсэн үүрэг, даалгаврын хэрэгжилтийг 01/145 дугаар, 01 дүгээр сарын 31-ний өдрийн үүрэг, даалгаврын хэрэгжилтийг 01/377 дугаар, 03 дугаар сарын 21-ний өдрийн үүрэг, даалгаврын хэрэгжилтийг 01/678 дугаар албан бичгээр болон цахимаар Хууль зүй, дотоод хэргийн яаманд хүргүүлсэн.

Хууль зүй, дотоод хэргийн сайдын Шуурхай хуралдаанаас өгсөн үүрэг, даалгаврын 2021 оны биелэлтэд үнэлгээ хийсэн тайланг 01/123 дугаар, 1 дүгээр улирлын биелэлтэд үнэлгээ хийсэн тайланг 01/679 дүгээр албан бичгээр Хууль зүй, дотоод хэргийн яаманд тус тус хүргүүллээ.

2.1.2. Албан хаагчдын нийгмийн баталгааг хангах, хүний нөөц, сургалт:

Төрийн албаны зөвлөл, НҮБ-ын Хөгжлийн хөтөлбөртэй хамтран хэрэгжүүлж буй “Монгол Улсад мэргэжлийн, иргэн төвтэй төрийн албыг төлөвшүүлэх нь” төслийн нэгжтэй хамтран хэрэгжүүлэх “Стратегийн баримжаатай хүний нөөцийн удирдлага”, Ёс зүйн зөвлөлийг бэхжүүлэх нь” дэд төслийн нээлтийн арга хэмжээнд байгууллагын удирдах албан тушаалтнууд оролцож, “Хамтран ажиллах төлөвлөгөө”-г Төрийн албаны зөвлөлийн дарга, байгууллагын дарга нар баталгаажууллаа.

Төслийн нэгжтэй хамтран эхний хагас жилийн байдлаар нийт 4 удаагийн сургалт зохион байгуулж, 127 албан хаагчийг хамруулсан.

“Төрийн албан хаагчийн ажиллах нөхцөл, нийгмийн баталгааг хангах 2022 оны төлөвлөгөө”-ний хүрээнд эхний хагас жилд 10 албан хаагчид цалинтай чөлөө олгож, буцалтгүй тусламжид 11, шинэ төрсөн хүүхдийн дэмжлэгт 6, сургалтын төлбөрийн дэмжлэгт 1 албан хаагчийг тус тус хамруулж, хяналтын улсын байцаагчийн хилийн боомт, орон нутагт ажилласан хугацааны урамшуулалд хамрагдах эрх үүссэн 6 албан хаагчийн мөнгөн урамшуулалд байгууллагаас нийт 498,615,965 төгрөгийг зарцуулав.

“Төрийн албан хаагчийн сургалт, ажиллах нөхцөл, нийгмийн баталгааны хөтөлбөр”-ийн хэрэгжилтийг хангах хүрээнд байгууллагын даргын 03 дугаар сарын 28-ны өдрийн А/50 дугаар тушаалаар төв, орон нутаг дахь нэгжийн албан хаагчдын ажлын нэг өдрийн хоолны зардлын нөхөх төлбөрийг 15,000 төгрөгөөр шинэчлэн тогтоолоо.

Хууль зүй, дотоод хэргийн сайдын 03 дугаар сарын 28-ны өдрийн хуралдаанаар зэрэг дэв ахиулах, шинээр олгуулах асуудлыг хэлэлцүүлж, төрийн жинхэнэ албан хаагчийн 2021 оны гүйцэтгэлийн төлөвлөгөөний үнэлгээ, төрийн албанд ажилласан болон тухайн албан тушаалын ангилалд ажилласан хугацааны шаардлага хангасан албан хаагчдаас дэс түшмэлийн тэргүүн 7, дэд 24, гутгаар 17, дөтгөөр 5, нийт 53 албан хаагчийн зэрэг дэвийг шинээр болон ахиулан олгууллаа.

Албан хаагчийн 2021 оны гүйцэтгэлийн төлөвлөгөө, хөдөлмөрийн гэрээний тайлангийн үнэлгээг харгалзан байгууллагын даргын 03 дугаар сарын 02-ны өдрийн Б/70 дугаар тушаалаар нийт 67 албан хаагчийн цалингийн шатлалыг шинэчлэн тогтоож, "А буюу маш сайн" үнэлэгдсэн 7 албан хаагчийн шатлалыг алгасуулан, "В буюу сайн" үнэлэгдсэн 60 албан хаагчийн шатлалыг ахиулсан.

Засгийн газрын 2022 оны “Үйлчилгээний албан тушаал эрхэлдэг төрийн албан хаагчийн цалингийн доод хэмжээг тогтоох тухай” 107 дугаар тогтоол, Засгийн газрын мөн оны “Тогтоол, тогтоолын хавсралтад өөрчлөлт оруулах тухай” 192 дугаар тогтоолын дагуу албан тушаалын цалингийн сүлжээний 1-4 дэх шатлалд хамаарах нийт 33 төрийн үйлчилгээний албан хаагчийн албан тушаалын цалинг байгууллагын даргын 06 дугаар сарын 09-ний өдрийн Б/155 дугаар тушаалаар шинэчлэн тогтоолоо.

Сар шинийн баярыг тохиолдуулан байгууллагын даргын 01 дүгээр сарын 24-ний өдрийн Б/32 дугаар тушаалаар байгууллагаас өндөр насны тэтгэвэрт гарсан нийт 17 ахмад настанд тус бүр 200,000 төгрөг буюу нийт 3,400,000 төгрөгийн дэмжлэг тусламж үзүүлсэн.

“Цэргийн хүндэт медаль”-аар 2, “Хууль зүйн албаны тэргүүний ажилтан” цол тэмдгээр 8, Хууль зүй, дотоод хэргийн яамны “Хүндэт жуух бичиг”-ээр 10 буюу нийт 20 албан хаагчид төрийн дээд одон, медаль болон салбарын шагнал гардуулах ёслол хүндэтгэлийн үйл ажиллагааг 03 дугаар сарын 18-ны өдөр зохион байгуулав.

Гадаадын иргэн, харьяатын газрын дэргэдэх төрийн албаны салбар зөвлөлөөс нийт 3 удаагийн удирдах 2, гүйцэтгэх 4 албан тушаалын тусгай сонгон шалгаруулалтыг зохион байгуулж ажиллалаа.

Монгол Улсын Үндсэн хуулийн өдрийг тохиолдуулан 01 дүгээр сарын 13-ны өдөр төрийн захиргааны албан тушаалд жинхэлж томилогдсон 4 албан хаагчийн тангараг өргүүлэх ёслолын ажиллагааг зохион байгуулсан.

Гадаадын иргэн, харьяатын газраас авлигаас урьдчилан сэргийлэх чиглэлээр авч хэрэгжүүлэх 2022 оны үйл ажиллагааны төлөвлөгөөг 7 зорилтын хүрээнд 13 арга хэмжээг, Авлигатай тэмцэх үндэсний хөтөлбөрийг хэрэгжүүлэх 2022 оны үйл ажиллагааны төлөвлөгөөг 5 зорилтын хүрээнд 12 арга хэмжээг хэрэгжүүлэхээр тус тус батлав.

Мэдүүлэг гаргагч нийт 201 албан тушаалтнуудын 2021 оны шинэчлэн гаргасан мэдүүлгийг хуулийн хугацаанд нь бүртгэж, “ХАСХОМ-ийн 2022 оны тайлан”-г 02 дугаар сарын 21-ний өдрийн 01/390 дүгээр албан бичгээр Авлигатай тэмцэх газарт хүргүүлсэн.

Тайлант хугацаанд “Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хууль”-ийн дагуу нийт 32 албан хаагч, иргэний хувийн ашиг сонирхлын урьдчилсан мэдүүлгийг хянуулахаар Авлигатай тэмцэх газарт хүргүүлж, дүгнэлтийг үндэслэн тухайн албан тушаалд томилох шийдвэрийг гаргаж хэвшлээ. Үүнд:

- Байгууллага хооронд шилжин томилогдох-3,

- Нэгж хооронд шилжин томилогдох-12,

- Нэгж хооронд сэлгэн ажиллах-2,

- Шинээр томилогдох-7,

- Түр орлон гүйцэтгэгчээр ажиллах-4,

- Жинхэлж томилогдсон-4

Төрийн захиргааны болон төрийн үйлчилгээний мэдүүлэг гаргагч 31 албан хаагчийн ашиг сонирхлын зөрчилгүй гэдгээ илэрхийлэх, зөрчил үүссэн тухай мэдэгдэл, тайлбар болон их хэмжээний орлого мэдүүлсэн 7 албан хаагчийн мэдээллийг ”Хувийн ашиг сонирхлын мэдүүлэг болон хөрөнгө орлогын мэдүүлгийн бүрдүүлэлтийн цахим систем”-д тус тус бүртгэсэн.

Эхний хагас жилд өөрт нь хаалттай хэлбэрээр сануулах 2, нийт ажилтанд нээлттэй хэлбэрээр сануулах 6, албан тушаалын цалин бууруулах 6 буюу нийт 14 албан хаагчид сахилгын шийтгэл оногдуулсныг “Төрийн албаны хүний нөөцийн удирдлага” цахим системд бүртгэв.

Төрийн албаны тухай хууль, төрийн албан хаагчийн мэргэшүүлэх сургалтын хөтөлбөрийн хүрээнд байгууллагын төрийн жинхэнэ албан хаагчийг мэргэшүүлэх зорилгоор богино болон дунд хугацааны 9 төрлийн сургалтад нийт 16 албан хаагчийг Удирдлагын академид суралцуулсан байна.

“Гадаадын иргэн, харьяатын газрын сургалтын 2022 оны төлөвлөгөө”-ний дагуу байгууллагаас шинээр томилогдсон албан хаагчдыг чиглүүлэх сургалтыг 2 удаа зохион байгуулж, нийт 20 албан хаагчийг хамруулсан. Мөн хууль эрх зүй, Үндэсний бичиг үсэг, англи хэл, төрийн худалдан авах ажиллагааны суурь мэдлэг олгох зэрэг 23 удаагийн сургалтад давхардсан тоогоор 1555 албан хаагчийг суралцууллаа.

Түүнчлэн төрийн болон бусад байгууллагатай хамтран төрийн албан хаагчийн “Мэргэшүүлэх багц сургалт”, “Алсын хараа 2050”, “Цахим хөгжлийн багц хууль”, “Кибер аюулгүй байдал”, “Удирдах албан тушаалтны ёс зүйн манлайлал” зэрэг нийт 18 удаагийн сургалтад 183 албан хаагчийг суралцуулсан.

Хууль зүй, дотоод хэргийн яамны “Жендэрийн салбар зөвлөл”-ийн үйл ажиллагааны төлөвлөгөөний хагас жилийн хэрэгжилтийг 06 дугаар сарын 07-ны өдрийн 01/1052 дугаар, Хүүхдийн эрх хамгааллын хүрээнд Хууль зүй, дотоод хэргийн салбараас 2022 онд хэрэгжүүлэх ажлын төлөвлөгөөний хэрэгжилтийг 06 дугаар сарын 10-ны өдрийн 01/1076 дугаар албан тус тус Хууль зүй, дотоод хэргийн яаманд хүргүүлэв.

Улсын бүртгэлийн ерөнхий газраас 05 дугаар сарын 18-ны өдөр зохион байгуулсан “Тоон гарын үсгийн гэрчилгээ” олгох арга хэмжээнд нийт 94 албан хаагчийг оролцуулж, гэрчилгээжүүлсэн.

Байгууллагын дэргэдэх орон тооны бус “Залуучуудын зөвлөл”-өөс санаачлан “Immigration Talent Show-2022” урлагийн наадмыг 04 дүгээр сарын 01-ний өдөр амжилттай зохион байгууллаа.

2.1.3. Олон нийт, хэвлэл мэдээлэл:

Эхний хагас жилийн байдлаар байгууллагын цахим хуудаст үйл ажиллагаатай холбоотой 65 мэдээ, мэдээллийг байршуулж, давхардсан тоогоор 245 хэвлэл мэдээллийн хэрэгсэл (телевизээр 18, сонинд 13, сайтад 214)-д нийтлүүлсэн.

“Шинэ сэргэлтийн бодлого ба эрх зүйн орчны танилцуулга” сэдвээр 03 дугаар сарын 11-ний өдөр зохион байгуулсан уулзалт, зөвлөгөөний үйл ажиллагааг Монголын мэдээ суваг, Ийгл телевиз, NTV телевизээр сурталчилж, gogo.mn, ikon.mn, zindaa.mn, zarig.mn, ontslokh.mn, selem.mn, mnb.mn, ivoice.mn, updown.mn, 24tsag.mn, said.mn зэрэг 20 орчим сайтад мэдээллийг нийтлүүлэв. Үйл ажиллагааны мэдээллийг англи хэлээр Монголын Үндэсний олон нийтийн телевизийн MNB World сувгаар 03 дугаар сарын 14-ний өдөр нэвтрүүллээ.

Монголын үндэсний худалдаа аж үйлдвэрийн танхимтай хамтран 05 дугаар сарын 31-ний өдөр зохион байгуулсан “Гадаадын ажиллах хүч, цахим виз, хөрөнгө оруулалт, хил орчмын аялал жуулчлалыг хөгжүүлэх талаар санал солилцох нь” сэдэвт уулзалтыг NTV, TV9, MN25, МҮОНТ зэрэг 11 телевиз, 2 сонин, 8 сайтаар олон нийтэд сурталчилсан.

Evisa.mn цахим системийн ажиллагаа, үйлчилгээний дарааллыг товч, ойлгомжтой байдлаар танилцуулсан 2 минут 42 секундийн видео шторкийг англи, монгол хэлээр нийт 4 сайтад нийтлүүлэв.

Гадаадын иргэн, харьяатын газрын Үндэсний аюулгүй байдлыг хангахад чиглэсэн чиг үүрэг, үйл ажиллагааны онцлогийг илэрхийлсэн 3 минут 15 секундийн видео шторкийг 04 дүгээр сарын 06-ны өдрийн 01/658 дугаар албан бичгээр Үндэсний аюулгүй байдлын зөвлөлд хүргүүлж ажиллалаа.

Байгууллагын эрхлэх чиг үүрэг, үйл ажиллагаатай холбоотой асуудлаар хандсан хэвлэл мэдээллийн байгууллагуудыг тухай бүр тогтмол үнэн зөв мэдээллээр ханган ажиллаж байна.

Тухайлбал Бүгд Найрамдах Хятад Ард Улсын иргэдийн нутаг буцах асуудлаар 01 дүгээр сарын 10-ны өдөр Tug.mn мэдээллийн сайтад, нийгмийн сүлжээнд цацагдсан “Оросын Холбооны Улсын иргэд олноор орж иржээ” гэх мэдээлэлтэй холбоотойгоор 04 дүгээр сарын 25-ны өдөр eguur.mn, SBN, TV6 телевизэд, гадаадын иргэдийн зөрчлийн мэдээллийг 05 дугаар сарын 02-ны өдөр neguun.mn сайтад тус тус нийтлүүлсэн.

Мөн Эмээлтийн мах боловсруулах үйлдвэрүүдийн асуудлаар холбогдох мэргэжлийн байгууллагуудыг оролцуулан 06 дугаар сарын 02-ны өдөр Төрийн ордонд зохион байгуулсан хэвлэлийн хуралд Зөрчил шалган шийдвэрлэх газрын дарга оролцож, тайлбар мэдээлэл хийлээ.

2.2. Хууль, эрх зүй, гадаад харилцааны чиглэлээр:

2.2.1. Хууль, эрх зүй:

“Хүүхдийн мөнгөн хуримтлалыг төрийн санд байршуулан хуримтлуулах, бүртгэх, олгох, түр журам” батлах тухай Засгийн газрын тогтоолын төслийн саналыг 01 дүгээр сарын 04-ний өдрийн 01/133 дугаар, “Эрх хязгаарлах арга хэмжээг хэрэгжүүлэх нөхцөл, журам”-ын төслийн саналыг 02 дугаар сарын 15-ны өдрийн 01/361 дугаар, Хөрөнгө оруулалтын тухай хуулийн шинэчилсэн найруулгын төсөлд оруулах саналыг 02 дугаар сарын 21-ний өдрийн 01/369 дугаар, Засгийн газрын 62 дугаар тэмдэглэлийн холбогдох заалтын биелэлтийг 02 дугаар сарын 22-ны өдрийн 03/388 дугаар албан бичгээр тус тус Хууль зүй, дотоод хэргийн яаманд хүргүүлсэн.

Монгол Улсын хөгжлийн 2022 оны төлөвлөгөөний төсөлд тусгах зорилт, арга хэмжээний саналыг 02 дугаар сарын 19-ний өдрийн 01/267 дугаар, байгууллагын хэмжээнд шинээр батлах захиргааны хэм хэмжээний актын талаарх мэдээллийг мөн өдрийн 01/260 дугаар албан бичгээр Хууль зүй, дотоод хэргийн яаманд тус тус хүргүүлэв.

Хууль зүй, дотоод хэргийн сайдын 01 дүгээр сарын 17-ны өдрийн А/08 дугаар тушаалаар “Олон улсын болон гадаад улсын төрийн бус байгууллагын салбар төлөөлөгчийн газарт Монгол Улсад үйл ажиллагаа явуулах зөвшөөрөл олгох, сунгах, хүчингүй болгох, үйл ажиллагаанд нь хяналт тавих журам”-ыг баталсантай холбогдуулан 2016 оны А/241 дүгээр тушаалаар баталсан “Олон улсын болон гадаад улсын төрийн бус байгууллагын салбар, төлөөлөгчийн газарт Монгол Улсад үйл ажиллагаа явуулах зөвшөөрөл олгох, сунгах, хүчингүй болгох, үйл ажиллагаанд нь хяналт тавих журам”-ыг байгууллагын даргын 02 дугаар сарын 14-ний өдрийн А/27 дугаар тушаалаар хүчингүй болгон, шинэчлэн батлуулж, шийдвэрийг 02 дугаар сарын 15-ны өдрийн 01/361 дугаар албан бичгээр Хууль зүй, дотоод хэргийн яаманд хүргүүллээ.

Эрүүгийн хэрэг хянан шийдвэрлэх тухай хуульд нэмэлт, өөрчлөлт оруулах хуулийн төслийн саналыг 04 дүгээр сарын 14-ний өдрийн 01/723 дугаар, Нийтийн мэдээллийн ил тод байдлын тухай хуулийг даган гарах журам, эрх зүйн актын төслийн саналыг 04 дүгээр сарын 21-ний өдрийн 01/765 дугаар, “Нээлттэй мэдээллийн ил тод байдлын хэрэгжилтийг зохион байгуулах, үнэлгээ хийх, зөвлөмж гаргах чиг үүрэг бүхий орон тооны бус зөвлөлийн ажиллах журам”, “Хязгаарлалттай мэдээллийг өгсөн, дамжуулсан тохиолдолд мэдээллийн эзэнд мэдэгдэл хүргүүлэх, ашиглах хүсэлт гаргасан, гуравдагч этгээдэд өгсөн, дамжуулсан талаарх бүртгэл хөтлөх журам”-ын төслийн саналыг 04 дүгээр сарын 22-ны өдрийн 01/771 дүгээр, “Гадаадын иргэнд хүүхэд үрчлэх журам”-ын төслийн саналыг мөн өдрийн 01/772 дугаар албан бичгээр Хууль зүй, дотоод хэргийн яаманд тус тус хүргүүлэв.

Байгууллагыг төрийн тусгай алба болгохтой холбогдуулан Гадаадын иргэний эрх зүйн байдлын тухай хуульд нэмэлт өөрчлөлт оруулах хуулийн төслийн үзэл баримтлал, саналын томьёоллыг 04 дүгээр сарын 05-ны өдөр, мөн оршин суух үнэмлэх хэвлэх хэрэгцээ шаардлагыг урьдчилан тандан судалсан судалгааг 04 дүгээр сарын 08-ны өдөр цахим хэлбэрээр Хууль зүй, дотоод хэргийн яаманд тус тус илгээлээ.

“НҮБ-ын Иргэний болон улс төрийн эрхийн тухай Олон улсын факт”-ын хэрэгжилтийн талаарх Засгийн газрын ээлжит 7 дахь удаагийн тайланд байгууллагын үндсэн үйл ажиллагаатай холбогдох 2018-2021 оны судалгаа, тайланг 05 дугаар сарын 17-ны өдрийн 02/918 дугаар албан бичгээр Хууль зүй, дотоод хэргийн яаманд, “Эмнэлгийн мэргэжилтэнд мэргэжлийн үйл ажиллагаа эрхлэх зөвшөөрөл олгох, нөхөн олгох, хүчингүй болгох журам” болон “Гадаадын эмнэлгийн мэргэжилтэнд мэргэжлийн үйл ажиллагаа эрхлэх зөвшөөрөл олгох, хүчингүй болгох журам”-ын саналыг мөн өдрийн 01/919 дүгээр албан бичгээр Эрүүл мэндийн яаманд тус тус хүргүүлж ажилласан.

Зөрчлийн тухай хуулийн шинэчилсэн найруулгын төслийн саналыг 05 дугаар сарын 06-ны өдөр Хууль зүй, дотоод хэргийн яаманд цахимаар илгээв.

“НҮБ-ын Иргэний болон улс төрийн эрхийн тухай Олон улсын пакт”-ын хэрэгжилтийн талаарх Засгийн газрын ээлжит 7 дахь удаагийн тайланд байгууллагын 2018-2021 оны хооронд гүйцэтгэсэн үндсэн үйл ажиллагаатай холбогдох судалгаа, тайланг 05 дугаар сарын 17-ны өдрийн 02/918 дүгээр албан бичгээр, “Зөрчлийн тухай хууль”-ийн шинэчилсэн найруулгын төсөлд саналыг 05 дугаар сарын 06-ны өдөр цахим хэлбэрээр Хууль зүй, дотоод хэргийн яаманд тус тус хүргүүлсэн.

“Эмнэлгийн мэргэжилтэнд мэргэжлийн үйл ажиллагаа эрхлэх зөвшөөрөл олгох, нөхөн олгох, хүчингүй болгох журам” болон “Гадаадын эмнэлгийн мэргэжилтэнд мэргэжлийн үйл ажиллагаа эрхлэх зөвшөөрөл олгох, хүчингүй болгох журам”-ын төсөлд саналыг 05 дугаар сарын 17-ны өдрийн 01/919 дүгээр албан бичгээр Эрүүл мэндийн яаманд хүргүүлсэн.

Байгууллагын “Хөдөлмөрийн дотоод журам”-ыг байгууллагын даргын 05 дугаар сарын 03-ны өдрийн А/66 дугаар тушаалаар шинэчлэн батлав.

Монгол Улсын 1 иргэний нэхэмжлэлтэй холбоотой захиргааны хэргийн анхан шатны шүүхийн шийдвэр, хуулийн хүчин төгөлдөр болох хугацааг тодруулах хүсэлтийг 02 дугаар сарын 25-ны өдрийн 01/430 дугаар албан бичгээр Нийслэл дэх захиргааны хэргийн анхан шатны шүүхэд хүргүүллээ.

Бүгд Найрамдах Хятад Ард Улсын 1 иргэний нэхэмжлэлтэй Гадаадын иргэн, харьяатын газарт холбогдох захиргааны хэрэг хянан шийдвэрлэх ажиллагаанд холбогдох нотлох баримтыг 05 дугаар сарын 06-ны өдрийн “Хариу тайлбар хүргүүлэх тухай” 01/870 дугаар албан бичгээр Нийслэл дэх захиргааны хэргийн анхан шатны шүүхэд хүргүүлсэн.

2.2.2. Гадаад харилцаа, хамтын ажиллагаа:

Байгууллагын дарга Бүгд Найрамдах Казахстан Улсаас Монгол Улсад суугаа Онц бөгөөд Бүрэн Эрхт Элчин сайд, Энэтхэг Улсаас Монгол Улсад суугаа онц бөгөөд бүрэн эрхт Элчин сайд, Оросын Холбооны Улсаас Монгол Улсад суугаа онц бөгөөд бүрэн эрхт Элчин сайд, Бүгд Найрамдах Франц Улсаас Монгол Улсад суугаа Элчин сайд, Америкийн Нэгдсэн Улсын Элчин сайд, Бүгд Найрамдах Польш Улсын Элчин сайдуудыг тус тус хүлээн авсан уулзалтаар хоёр улсын хамтын ажиллагаа, хэрэгжүүлж буй бодлого, иргэдийн зорчих хөдөлгөөн, албан хаагчдыг чадавхжуулах богино, дунд хугацааны сургалтын талаар санал солилцсон байна.

Мөн байгууллагын дарга Бүгд Найрамдах Солонгос Улсын Олон улсын хамтын ажиллагааны байгууллага /КОЙКА/-ын Монгол Улс дахь суурин төлөөлөгчтэй 2007 оноос хойших хоёр байгууллагын хамтын ажиллагаа болон олон улсын жишигт нийцсэн программ хангамж, техник технологи, цахим гарцыг амжилттай нэвтрүүлсэн асуудлаар 02 дугаар сарын 22-ны өдөр цахим уулзалтыг зохион байгуулав.

Байгууллагын дарга Тайбэйн Худалдаа, эдийн засгийн Улаанбаатар дахь төлөөлөгчийн газрын тэргүүнийг 03 дугаар сарын 09-ний өдөр хүлээн авч уулзан харилцаа, хамтын ажиллагааны талаар санал солилцлоо.

Байгууллагын Дэд дарга Оросын Холбооны Улсын ЭСЯ-тай хамтран Монгол Улсад оршин сууж байгаа Орос Улсын иргэн, аж ахуйн нэгж, төрийн болон төрийн бус байгууллагын төлөөлөгчийн газрын төлөөллийг оролцуулан “Шинэ сэргэлтийн бодлого ба эрх зүйн орчны талаарх танилцуулга” сэдэвт уулзалт, арга хэмжээг 02 дугаар сарын 25-ны өдөр зохион байгуулсан.

Монгол Улсад үйл ажиллагаа явуулж байгаа Дипломат төлөөлөгчийн газрын консулын асуудал эрхэлсэн албан хаагчдад Гадаадын иргэний эрх зүйн байдлын тухай хууль болон бусад холбогдох хууль тогтоомж, байгууллагын үйл ажиллагаа, шинээр нэвтэрсэн үйлчилгээг танилцуулах, мэдээ мэдээллээр хангах зорилгоор 03 дугаар сарын 11-ний өдөр “Шинэ сэргэлтийн бодлого ба эрх зүйн орчны танилцуулга” уулзалт, зөвлөгөөнийг зохион байгуулсан.

Шинэ сэргэлтийн бодлогын хүрээнд Монголын аялал жуулчлалын холбоо, Нийслэлийн аялал жуулчлалын газартай хамтран 02 дугаар сарын 25-ны өдөр зохион байгуулсан “Tourism time” арга хэмжээнд Гадаад харилцаа, хамтын ажиллагааны хэлтсийн дарга, Мэдээллийн технологийн хэлтсийн дарга нар цахим виз, хилийн боомтод олгож буй визийн зөвшөөрөлтэй холбоотой асуудлаар зөвлөгөө, мэдээлэл өгч оролцлоо.

Бүгд Найрамдах Социалист Вьетнам Улсын НАБЯ-ны харьяа Шилжилт хөдөлгөөний удирдах газартай байгуулах “Харилцан ойлголцлын санамж бичиг”-ийн альтернатын талаар 02 дугаар сарын 10-ны өдөр Гадаад харилцааны яаманд цахим шуудан хүргүүлэв.

Бүгд Найрамдах Хятад Ард Улс, Бүгд Найрамдах Солонгос Улс, Бүгд Найрамдах Турк Улс, Бүгд Найрамдах Чех Улс, Оросын Холбооны Улс, Унгар улс, Япон улсын консулын зөвлөлдөх уулзалт зохион байгуулах тухай саналыг 02 дугаар сарын 11-ний өдрийн 01/330, 01/331, 01/332, 01/333, 01/334, 01/335, 01/336, 01/337, 01/338, 01/339, 01/340, 01/341, 01/342 дугаар албан бичгээр Гадаад харилцааны яаманд тус тус хүргүүлсэн.

Гадаадын иргэний эрх зүйн байдлын тухай хууль, холбогдох журам, байгууллагын үйлчилгээний талаарх мэдээ, мэдээллийг Монгол Улсад суугаа Дипломат төлөөлөгчийн газрын консулын асуудал эрхэлсэн албан тушаалтнуудад хүргэхэд дэмжлэг хүссэн тухай 02 дугаар сарын 11-ний өдрийн 03/322 дугаар албан бичгийг Гадаад Харилцааны Яамны Консулын газарт хүргүүлсэн.

Оросын Холбооны Улстай хамтран стратегийн түншлэлийг хөгжүүлэх дунд хугацааны хөтөлбөрийг хэрэгжүүлэх арга хэмжээний ерөнхий төлөвлөгөөний саналыг 02 дугаар сарын 21-ний өдөр Хууль зүй, дотоод хэргийн яаманд хүргүүлэв.

Монгол Улсын иргэд олноор оршин суудаг орнуудын гадаадын иргэн, харьяат, цагаачлалын байгууллагуудтай холбоо тогтоож, хамтран ажиллах төлөвлөгөөний хүрээнд Бүгд Найрамдах Энэтхэг улсын Цагаачлалын байгууллагатай хамтран ажиллах тухай “Санамж бичиг”-ийн төслийг тус улсын ЭСЯ-д, харилцан ойлголцлын “Санамж бичиг” байгуулах тухай хүсэлтийг 03 дугаар сарын 25-ны өдрийн 01/587 дугаар албан бичгээр Бүгд Найрамдах Социалист Вьетнам Улсын Нийгмийн аюулаас хамгаалах яамны харьяа Цагаачлалын албанд тус тус хүргүүллээ.

“Гэмт хэрэгтэй тэмцэх чиглэлээр Монгол Улсын Хууль зүй, дотоод хэргийн яам, Бүгд Найрамдах Киргиз Улсын Дотоод хэргийн яам хоорондын хамтын ажиллагааны гэрээ”-ний төсөлд тусгах саналыг 03 дугаар сарын 25-ны өдрийн 01/588 дугаар албан бичгээр хүргүүлсэн.

Түүнчлэн Монголын үндэсний худалдаа аж үйлдвэрийн танхимтай хамтран “Гадаадын ажиллах хүч, цахим виз, хөрөнгө оруулалт хил орчмын аялал жуулчлалыг хөгжүүлэх талаар санал солилцох нь” сэдэвт уулзалтыг 05 дугаар сарын 31-ний өдөр зохион байгууллаа. Уулзалтад Эдийн засаг, хөгжлийн яам, Байгаль орчин аялал жуулчлалын яам, Хөдөлмөр, халамж үйлчилгээний ерөнхий газар, Улсын бүртгэлийн ерөнхий газар зэрэг төрийн байгууллага, Монгол Улсад суугаа Дипломат төлөөлөгчийн газар, олон улсын байгууллага, аялал жуулчлал, бизнесийн чиглэлээр үйл ажиллагаа явуулж буй аж ахуйн нэгж, байгууллагын төлөөлөл нийт 150 хүн оролцов.

Бүгд Найрамдах Турк Улсад 05 дугаар сарын 23-аас 27-ны өдрүүдэд хийсэн албан айлчлалаар олон талт хамтын ажиллагааг өргөжүүлэх, Монгол, Туркийн Цагаачлал, шилжилт хөдөлгөөний байгууллагын харилцаа, хамтын ажиллагааг эрчимжүүлэх чиглэлээр албан уулзалтуудыг зохион байгууллаа. Айлчлалын хүрээнд төлөөлөгчид Туркийн хамтын ажиллагааны зохицуулах агентлаг (TIKA)-т зочлохдоо байгууллагад өрнөж буй цахим шинэчлэлийн хүрээнд мэдээлэл, технологийн шинэлэг шийдлүүдийг үйлчилгээнд нэвтрүүлэх төсөл хөтөлбөр хэрэгжүүлэх, боловсон хүчний ур чадварыг дээшлүүлэх чиглэлээр хамтран ажиллах хүсэлтээ илэрхийлсэн.

Монгол Улс болон Оросын Холбооны Улсын консулын зөвлөлдөх уулзалтын зохион байгуулалттай холбогдуулан тус улсын харьяат иргэдийн баримт бичгийн зөрчил, амьдрах нөхцөлийн хүндрэлтэй байдлын талаарх мэдээллийг 05 дугаар сарын 17-ны өдрийн 09/54 дүгээр, Монгол Улсын Засгийн газраас аялал жуулчлалын салбарын үйл ажиллагааг сэргээх, эдийн засгийг эрчимжүүлэх зорилтын хүрээнд 4 дүгээр улиралд манай улсад хэрэгжүүлэх олон улсын чанартай арга хэмжээний төлөвлөгөөнд саналыг 06 дугаар сарын 03-ны өдрийн 01/1022 дугаар албан бичгээр Хууль зүй, дотоод хэргийн яаманд тус тус хүргүүлсэн.

Украйн Улсын иргэдийн оршин суух визийн талаарх холбогдох мэдээллийг орос-монгол хэлнээ, “Хөрөнгө оруулалтын эрх зүйн орчны тулгамдаж буй асуудал, шинэчлэх шаардлага” сэдэвт хэлэлцүүлгийн мэдээллийг англи-монгол хэлнээ, “Шинэ сэргэлтийн бодлого ба эрх зүйн орчны талаарх танилцуулга” сэдэвт уулзалт, зөвлөгөөний танилцуулга, мэдээллийг монгол-англи хэлнээ, Гадаадын иргэн, харьяатын газар болон Бүгд Найрамдах Турк Улсын Дотоод хэргийн яамны Шилжилт хөдөлгөөний ерөнхий газар хооронд 2018 онд байгуулсан “Хамтын ажиллагааны тухай хамтарсан мэдэгдэл”-ийн дагуу хамтын ажиллагааг идэвхжүүлэх тухай мэдээллийг англи-хэлнээ тус тус хөрвүүлж ажиллалаа.

2.3.2. Дотоод хяналт:

“Дотоод, хяналт шалгалтын 2022 онд хэрэгжүүлэх төлөвлөгөөт, төлөвлөгөөт бус, гүйцэтгэлийн хяналт шалгалтын төлөвлөгөө”-г 02 дугаар сарын 21-ний өдөр батлан хэрэгжилтийг ханган ажиллаж байна.

Тайлант хугацаанд төлөвлөгөөт 1, төлөвлөгөөт бус 22, гүйцэтгэлийн 1 нийт 24 дотоод хяналт шалгалтыг 26 албан хаагчид холбогдуулан зохион байгуулж, 22 баримт материалыг шалгаж шийдвэрлэн, 1 баримт материалыг гэмт хэргийн шинжтэй байж болзошгүй үндэслэлээр харьяаллын дагуу цагдаагийн байгууллагад шилжүүлж, 1 баримт материалд шалгалтын ажиллагааг үргэлжлүүлэн явуулж байна.

“Монгол сугалаа” ХХК-аас 05 дугаар сарын 06-ны өдөр зохион байгуулсан “С1 телевиз” болон “Өлзий телевиз”-ийн шууд эфирийн хөтөлбөрт хөтлөгч нь Гадаадын иргэн, харьяатын газрын лого бүхий хар өнгийн цамц өмссөн асуудалд хийсэн хяналт шалгалтаар эх үүсвэрийг тогтоон, хариу арга хэмжээ авч ажилласан.

Байгууллагын даргын 2019 оны А/199 дүгээр тушаалаар баталсан “Хариуцлагатай эргүүл, жижүүрийн ажиллах журам”-ыг 06 дугаар сарын 03-ны өдрийн А/84 дүгээр тушаалаар шинэчлэн баталж, хуулийн санд байршууллаа.

2.4. Архив, албан хэрэг хөтлөлт, өргөдөл, гомдлын чиглэлээр:

2.4.1. Архив, албан хэрэг хөтлөлт:

Байгууллагын 2022 оны хөтлөх хэргийн нэрийн жагсаалтыг 04 дүгээр сарын 22-ны өдөр батлав.

Хууль зүй, дотоод хэргийн сайдын 2021 оны 222 дугаар тушаалаар баталсан “Байгууллагын архивын нийтлэг журам”-д заасны дагуу архивын 2018-2020 оны цахим хэлбэрт шилжүүлэх 565 хадгаламжийн нэгжийн жагсаалтыг “Баримт нягтлан шалгах комисс”-ын хурлаар хэлэлцүүлж, батлуулсан. Дээрх бүртгэлийн дагуу 2018-2021 онд байнга хадгалах 56 хадгаламжийн нэгжийн 11675 хуудас баримтыг цахим хэлбэрт шилжүүлж, үүнээс 24 хадгаламжийн нэгжийн 4211 хуудас баримтыг и-архив программд холбов.

Архивын 2018-2019 оны баримтаас 2801 ширхэг түр хадгалах баримтыг данс, бүртгэлтэй тулган тооллого үйлдэж, хадгалах хугацаагаар нь нягтлан шалгалаа.

2021 оны баримт хүлээн авах хуваарийн дагуу зохион байгуулалтын нэгжүүдээс нийт 958 хадгаламжийн нэгжийг хүлээн авч, архивын сан хөмрөгийн нөхөн бүрдүүлэлт хийлээ.

Хууль тогтоомжийн хүрээнд 171 албан хаагчид 980 хадгаламжийн нэгжийг түр олгосон баримтын бүртгэлээр олгож, 143 албан хаагчид 4211 хуудас баримтыг “Хуулбар үнэн” тэмдгээр баталгаажуулж, бүртгэл хөтөлсөн.

Тайлант хугацаанд байгууллагын даргаас үндсэн үйл ажиллагаатай холбоотой тушаал 94, хүний нөөцийн үйл ажиллагаатай холбоотой тушаал 158 буюу нийт 252 тушаал, 2 албан даалгавар баталсныг цахим хэлбэрт шилжүүлж, архив албан хэрэг хөтлөлтийн программд бүртгэн, хариуцсан албан хаагчдаар үүргийн биелэлтийг хангуулан ажилласан.

Байгууллагад ирүүлсэн нийт 1117 албан бичиг (хариутай 499)-ийг хүлээн авч, холбогдох албан тушаалтанд бүртгэлээр шилжүүлэн, нийт 942 албан бичгийг гадагш илгээсэн ба хяналтад байгаа 64 албан бичиг хугацаа хэтрүүлээгүй.

2.4.2. Өргөдөл, гомдол:

Тайлант хугацаанд иргэн, аж ахуйн нэгж, албан хаагчаас нийт 411 өргөдөл, 3 гомдол ирүүлснийг холбогдох хууль тогтоомжийн хүрээнд хүлээн авлаа.

* төв байгууллагад 153 (иргэнээс 94, албан хаагчаас 59) өргөдөл, 3 гомдол;
* боомт, орон нутаг дахь нэгжид 258 (иргэнээс 106, албан хаагчаас 152) өргөдөл.

Үүнээс 397 өргөдөл, 3 гомдлыг хуулийн хугацаанд шийдвэрлэн, 14 өргөдөл хяналтад байна. Хуулийн хугацааг сунгасан, хугацаа хэтрүүлж, шийдвэрлэсэн өргөдөл, гомдолгүй.

2.5. Мэдээллийн технологийн чиглэлээр:

2.5.1. Программ хангамж:

Гадаадын иргэнд бүртгэлийн дугаар олгох систем (RNSF)-ээр дамжуулан Монгол Улсын хилээр нэвтэрсэн 149171 гадаадын иргэнд 13 орон бүхий регистрийн дугаар олголоо. Уг системийн нэмэлт хөгжүүлэлтийн хүрээнд Үндэсний дата төв УТҮГ-тай хамтран төрийн мэдээлэл солилцооны “ХУР” системээр дамжуулан үүрэн холбооны 4 оператор компанид хандах эрхийг үүсгэн, Мобиком корпораци ХХК-тай 01/11-48 дугаар гэрээг байгуулан хамтран ажиллаж байна.

Байгууллагын цахим сайтын нэмэлт хөгжүүлэлтээр “Хүний нөөц”, ”Авлигын эсрэг үйл ажиллагаа” талбарт харгалзах мэдээллийг байршуулж, “Албан болон хувийн хэргээр оршин суух” хэсэг дэх “Оршин суух зөвшөөрлийн хугацаа сунгах хүсэлт гаргах” талбарын ангиллыг нэмэн “Монгол Улсад нэг удаа 90 хүртэл хоног, 91 хоногоос дээш хугацаагаар байх В1, В2, В3 ангиллын бүрдүүлэх материалын жагсаалт”-д өөрчлөлт оруулсан.

Eimmigration.mn сайтын нэмэлт хөгжүүлэлтээр “Оршин суух зөвшөөрлийн хугацаа сунгах, хасах хүсэлт гаргах” үйлчилгээг цахимжуулан 02 дугаар сарын 16-ны өдөр, цагаачийн гарах-орох мэдэгдлийг хүлээж авах хэсгийг 06 дугаар сарын 10-ны өдөр, виз сунгуулах хүсэлтийг цахимаар хүлээж авах болон хэрэглэгч шинээр бүртгүүлэхэд Yahoo mail-ээр бүртгэл үүсгэхгүй байх тохиргоо зэрэг 4 ангиллын 156 төрлийн үйлчилгээг нэмж хөгжүүллээ.

ISM системд мэдээлэл засварлах маягтын дагуу 2 удаагийн засвар үйлчилгээ хийж, давхардсан тоогоор 45 хэрэглэгчийн эрхийг шилжүүлэн сольсон.

“Хуулийн сан” системд өөрчлөлтийг оруулж, серверийг шинээр бэлтгэлээ.

Зөвлөгөө мэдээллийн үйлчилгээний утасны 1800-1882 дугаарыг CallPro системд шилжүүлэн, тохиргоог хийж, системийг 05 дугаар сарын 14-ний өдрөөс эхлэн 5 шугамаар буюу төв газарт 2 цэг, боомт, орон нутаг дахь 3 газраас холбогдон дуудлага хүлээн авах боломжтойгоор зохион байгуулж, бүрэн ажиллагаанд оруулав.

“Гадаадын иргэний бүртгэл мэдээллийн нэгдсэн сан” системийн хэрэглэгчийн шаардлагыг боловсруулан хөгжүүлэгч байгууллагыг сонгон шалгаруулж, 04 дүгээр сарын 12-ны өдөр гэрээ байгуулсан. Хэрэглэгчийн шаардлагын дагуу ажлын төлөвлөгөө боловсруулан хөгжүүлэлтийг эхлүүлээд байна.

Түүнчлэн Qpay төлбөр тооцооны системийг eimmigratin.mn вэб сайттай холбох, нэвтрүүлэх туршилтын программ хангамжийн хөгжүүлэлтийг эхлүүллээ.

2.6. Санхүү, хөрөнгө оруулалт, хангамжийн чиглэлээр:

2.6.1. Төсвийн хөрөнгийн зарцуулалт:

Оны эхнээс 06 дугаар сарын 12-ны өдрөөр тасалбар болгон (өссөн дүнгээр) 4,918.1 сая төгрөгийн санхүүжилт авч 3,119.6 сая төгрөгийг зориулалтын дагуу зарцуулан, холбогдох санхүүгийн баримт материалыг бүрдүүлж ажиллалаа.

Монгол улсаас Бүгд Найрамдах Солонгос Улсад суугаа ЭСЯ, Бүгд Найрамдах Хятад Ард Улсын ӨМӨЗО-ны Хөх хотод суугаа ерөнхий консулын газарт ажиллаж байгаа виз, зөвшөөрлийн асуудал хариуцсан албан хаагчдын хагас жилийн санхүүжилт болох 68,859.69 ам.доллар буюу 200,560,743.55 төгрөгийг холбогдох Элчин сайдын яам болон Консулын газарт шилжүүлсэн байна.

Төсвийн шууд захирагчийн 2021 оны жилийн эцсийн санхүүгийн тайланг 2022 оны 01 дүгээр сарын 25-ны өдрийн 01/259, 01/260 дугаар албан бичгээр Хууль зүй, дотоод хэргийн яам болон Үндэсний аудитын газарт тус тус хүргүүлсэн.

Төсвийн шууд захирагч нарын 2021 оны жилийн эцсийн санхүүгийн тайланд тухайн орон нутгийн харьяа Төрийн аудитын байгууллагаас хийсэн аудитаар нэгжүүд “Зөрчилгүй” санал дүгнэлт авч ажилласан. Төсвийн төвлөрүүлэн захирагчийн 2021 оны жилийн эцсийн нэгтгэсэн санхүүгийн тайланг 03 дугаар сарын 04-ний өдрийн 01/457 дугаар албан бичгээр Үндэсний аудитын газарт, 03 дугаар сарын 25-ны өдрийн 01/578 дугаар албан бичгээр Хууль зүй, дотоод хэргийн яаманд тус тус хүргүүллээ.

Төсвийн төвлөрүүлэн захирагчийн 2021 оны жилийн эцсийн санхүүгийн тайланд хийсэн аудитын хяналт шалгалтаар илэрсэн зөрчлийн тайлбарыг 03 дугаар сарын 29-ний өдрийн 01/594 дүгээр албан бичгээр Үндэсний аудитын газарт хүргүүлсэн.

Төсвийн төвлөрүүлэн захирагчийн 2023 оны хөрөнгө оруулалтын төсвийн төслийн саналыг 04 дүгээр сарын 18-ны өдрийн 01/728 дугаар, төсвийн ерөнхийлөн захирагчийн төсвийн хязгаарт тусгах саналыг 01/901 дүгээр албан бичгээр Хууль зүй, дотоод хэргийн яаманд тус тус хүргүүлсэн.

Шилэн дансны тухай хуулийн дагуу (өссөн дүнгээр) төсөв санхүүгийн 136 мэдээ, хөрөнгө оруулалт, тендер, худалдан авалттай холбоотой 136 мэдээ, бусад 205 мэдээ мэдээллийг хуулийн хугацаанд [www.shilendans.gov.mn](http://www.shilendans.gov.mn) сайтад байршууллаа.

2.6.2. Орлого төвлөрүүлэлт:

Голомт банканд байрших 1320000052 тоот төгрөгийн дансанд оны эхнээс 06 дугаар сарын 12-ны өдрөөр тасалбар болгон (өссөн дүнгээр) 406.7 сая сая төгрөгийн орлого, 1305124929 тоот валютын дансанд 111,043.54 ам.доллар буюу 348.1 сая төгрөг, орон нутаг дахь нэгжүүд нийт 810.7 сая төгрөгийн улсын тэмдэгтийн хураамжийн орлогыг харьяа орон нутгийн төсөвт тус тус төвлөрүүлээд байна.

Мөн энэ оны 01 дүгээр сарын 01-ний өдрөөс 06 дугаар сарын 12-ны өдрөөр тасалбар болгон (өссөн дүнгээр) хүү торгуулийн 9.2 сая төгрөгийн орлогыг төвлөрүүлсэн.

Улсын төсвийн 100900012003 тоот харилцах дансанд визийн үйлчилгээний 5 ам.долларын 24.5 сая төгрөг төвлөрүүлсэн байна.

2.6.3. Худалдан авалт:

Төрийн хэмнэлтийн тухай хуульд нийцүүлэн Хууль зүй, дотоод хэргийн Сайдын А/118 дугаар тушаалаар шинэчлэн баталсан “2022 оны худалдан авах ажиллагааны төлөвлөгөө”-ний хэрэгжилтийг ханган ажиллаж байна.

2022 оны худалдан авах ажиллагаанд 6 төрлийн бараа, ажил үйлчилгээг худалдан авахаар төлөвлөснөөс хуулийн дагуу сонгон шалгаруулалтыг тухай бүр зохион байгуулж, 5 байгууллагатай гэрээ байгуулан, худалдан авалтыг хийж, 1 байгууллагатай гэрээ байгуулах бэлтгэл ажлыг хангалаа.

Монгол Улсын 2022 оны төсвийн тодотголтой холбогдуулан хэмнэж болох зардлын саналыг 01/714 дүгээр, төсвийн төвлөрүүлэн захирагчийн 2021 оны жилийн эцсийн санхүүгийн тайланд Үндэсний аудитын газраас хийсэн хяналт шалгалтаар илэрсэн зөрчлийн нэгтгэлийг 07/688 дугаар, байгууллагын албан хэрэгцээнд ашиглагдаж байгаа үндсэн хөрөнгийн дансанд бүртгэлтэй тээврийн хэрэгслийг шаардлагатай орон нутаг дахь газарт балансаас балансад шилжүүлэх тухай хүсэлтийг 01/812 дугаар албан бичгээр тус тус Хууль зүй, дотоод хэргийн яаманд хүргүүлсэн.

131882 тусгай дугаарын мессеж илгээх үйлчилгээ, Юнивишн ХХК-ны IPTV үйлчилгээний гэрээг шинэчлэн байгуулах тухай хүсэлтийг 07/743 дугаар албан бичгээр холбогдох газарт хүргүүлж, 01/07-52, Corp/n22/555 дугаартай гэрээг шинээр байгуулав.

Хууль зүй, дотоод хэргийн сайдын 2022 оны “Төсвийн хяналтын нэгдсэн платформ нэвтрүүлэх тухай” А/128 дугаар тушаал, “Төсвийн хяналтын нэгдсэн платформ нэвтрүүлэх ажлын төлөвлөгөө”-ний дагуу “Программ хангамжийн үйлчилгээ үзүүлэх тухай” 01/07-59 тоот гэрээг “Даталанд технологи” ХХК-тай 06 дугаар сарын 08-ны өдөр байгууллаа.

Худалдан авах ажиллагааны төлөвлөгөөнд тусгагдсанаар “Саммит компьютер технологи” ХХК-аас 58 ширхэг техник хэрэгсэл, компьютер, “Батзүү” ХХК-аас 4 төрлийн 487 ширхэг нормын хувцсыг тус тус хүлээн авсан.

Төрийн өмчийн бодлого зохицуулалтын газрын тогтоолоор 2019 онд Хууль, зүйн туслалцааны төвд балансаас балансад шилжүүлсэн 2 ширхэг авто тээврийн хэрэгслийг байгууллагын бүртгэлээс хасуулах тухай 07/618 дугаар албан бичгийг Авто тээврийн үндэсний төвд хүргүүлсэн.

Төсвийн төвлөрүүлэн захирагчийн эрхийн хүрээнд ашиглаж байгаа автомашины мэдээллийг 01/914 дүгээр албан бичгээр Хууль зүй, дотоод хэргийн яаманд хүргүүллээ.

Төрийн болон орон нутгийн өмчийн эд хөрөнгийн улсын үзлэг тооллого зохион байгуулахтай холбогдуулан байгууллагын даргын 05 дугаар сарын 11-ний өдрийн “Тооллогын комисс байгуулах тухай” А/68 дугаар тушаалыг баталж, түүнийг хэрэгжүүлэх төлөвлөгөөний дагуу үзлэг тооллогыг эхлүүлээд байна.

Террорист үйлдлийн сөрөг тусгай ажиллагааны “Хаан шонхор-2022” гурав дахь удаагийн нэгдсэн дадлага сургуулийн арга хэмжээний зохион байгуулалтад зориулан байгууллагын байр, өрөө тасалгаа, зам талбайг бэлтгэн оролцов.

2.7. Хяналт-шинжилгээ, үнэлгээ, аудитын чиглэлээр:

2.7.1. Хяналт-шинжилгээ:

Монгол Улсад албан болон хувийн хэргээр оршин суугч, цагаач, харьяалалгүй хүний талаарх судалгаа, танилцуулах тойм мэдээ, олон улсын болон гадаад улсын төрийн бус байгууллагын салбар, төлөөлөгчийн газрын 2021 оны 4 дүгээр улирлын танилцуулах тойм мэдээ болон 12 дугаар сар, 2022 оны 01-ээс 05 дугаар сарын мэдээг 01/93, 01/97, 01/303, 01/472, 03/640, 03/858, 03/1028 дугаар албан бичгээр Үндэсний аюулгүй байдлын зөвлөлийн Ажлын албанд, 2021 оны үйл ажиллагааны тайлан болон 12 дугаар сар, 2022 оны 01-ээс 05 дугаар сарын мэдээг 01/94, 01/01/306, 01/470, 03/639, 03/857, 03/1027 дугаар албан бичгээр Ерөнхий сайдын Ажлын албанд, 01/95, 01/305, 01/471, 03/638, 03/855, 03/1026 дугаар албан бичгээр Засгийн газрын Хэрэг эрхлэх газарт, 01/303, 01/469, 03/637, 03/856, 03/1025 дугаар албан бичгээр Хууль зүй, дотоод хэргийн яаманд тус тус хүргүүлсэн.

Үндэсний аюулгүй байдлыг хангах тусгайлсан чиг үүрэгтэй байгууллагуудын хамтран хэрэгжүүлэх 2021 оны нэгдсэн төлөвлөгөөний биелэлтийг 01 дүгээр сарын 05-ны өдрийн 01/205 дугаар албан бичгээр Үндэсний аюулгүй байдлын зөвлөлийн ажлын албанд хүргүүлэв.

Байгууллагын үндсэн үйл ажиллагааны мэдээг 2011 оны 12 дугаар сарын 11-ээс 2022 оны 06 дугаар сарын 10-ны өдрүүдэд Монгол Улсын Засгийн газрын Хэрэг эрхлэх газарт цахим хэлбэрээр нийт 125 удаа хүргүүлсэн.

Гадаадын иргэний эрх зүйн байдлын тухай хууль, холбогдох журмууд шинэчлэн батлагдсантай холбогдуулан статистик мэдээлэл, судалгааны маягтад өөрчлөлт оруулах тухай саналыг 03 дугаар сарын 15-ны өдрийн 3/514 дугаар албан бичгээр Хууль зүй, дотоод хэргийн яаманд хүргүүллээ.

Монгол Улсын Засгийн газрын 2020-2024 оны үйл ажиллагааны хөтөлбөрийн холбогдох арга хэмжээний 2021 оны хэрэгжилт, байгууллагын үйл ажиллагаанд холбогдох хууль тогтоомж, тогтоол шийдвэрийн хэрэгжилтийг үнэлгээний тайланг 2021 оны 12 дугаар сарын 22-ны өдөр “Даргын дэргэдэх зөвлөл”-ийн хурлаар хэлэлцүүлсэн.

Байгууллагын 2021 оны гүйцэтгэлийн төлөвлөгөөний биелэлтэд хяналт-шинжилгээ хийж, 97.16 хувиар үнэлсэн тайланг 2021 оны 12 дугаар сарын 14-ний өдөр “Даргын дэргэдэх зөвлөл”-ийн хуралдаанаар хэлэлцүүлэв.

Байгууллагын 2021 оны бодлогын баримт бичиг, байгууллагын чиг үүрэг, байгууллагын нээлттэй байдалд хяналт-шинжилгээ, үнэлгээ хийж тайланг 01 дүгээр сарын 27-ны өдөр “Даргын дэргэдэх зөвлөл”-ийн хурлаар хэлэлцүүлэн 01 дүгээр сарын 28-ны өдрийн 01/272 дугаар албан бичгээр Хууль зүй, дотоод хэргийн яаманд хүргүүллээ.

“Алсын хараа-2050” Монгол Улсын урт хугацааны хөгжлийн бодлого, Монгол Улсыг 2021-2025 онд хөгжүүлэх таван жилийн үндсэн чиглэлийн байгууллагад холбогдох арга хэмжээний 2021 оны үйл ажиллагааны хэрэгжилтэд хяналт-шинжилгээ хийж, 100 хувь үнэлсэн тайланг боловсруулсан.

Үндэсний аюулгүй байдлын үзэл баримтлалын тус байгууллагатай холбогдох заалтын хэрэгжилтэд хяналт-шинжилгээ, үнэлгээ хийж, 01 дүгээр сарын 14-ний өдрийн 01/205 дугаар албан бичгээр, мөн хэрэгжилтийг шалгуур үзүүлэлт, үнэлгээний хамт 03 дугаар сарын 30-ны өдөр цахим хэлбэрээр тус тус Үндэсний аюулгүй байдлын зөвлөлийн Ажлын албанд хүргүүлсэн.

Засгийн газрын 2020-2024 оны үйл ажиллагааны хөтөлбөрт байгууллагаас хэрэгжүүлэх 2 зорилтын 4 арга хэмжээний биелэлтэд 1 дүгээр улирлын байдлаар хяналт-шинжилгээ, үнэлгээ хийж, үйл ажиллагаа хэвийн явагдаж байгааг тогтоолоо.

Төрийн албан хаагчийн сургалт, ажиллах нөхцөл, нийгмийн баталгааг хангах хөтөлбөрийн 2021 оны хэрэгжилт, байгууллагад 2021 онд иргэн, аж ахуйн нэгж байгууллага, албан хаагчдаас ирүүлсэн өргөдөл, гомдлын шийдвэрлэлт, байгууллагын даргын 2021 онд баталсан тушаалын хэрэгжилт, нэгжийн дарга нарын 2021 оны гүйцэтгэлийн тайланд тус тус хяналт-шинжилгээ хийж, холбогдох тайланг боловсруулав.

Байгууллагын 2021 оны үйл ажиллагаанд хийсэн хэрэглэгчийн үнэлгээний тайланд ирүүлсэн зөвлөмжийн дагуу хэрэгжүүлэх ажлын төлөвлөгөө, Төрийн албан хаагчийн ажиллах нөхцөл, нийгмийн баталгааг хангах 2022 оны үйл ажиллагааны төлөвлөгөө, байгууллагын 2022 оны сургалтын төлөвлөгөөнд тус тус хяналт-шинжилгээ хийлээ.

Байгууллагын сарын үйл ажиллагааны төлөвлөгөөнд урьдчилсан хяналт шинжилгээ, төлөвлөгөөний биелэлтэд хяналт шинжилгээ, үнэлгээ хийж, санал, дүгнэлтийг тухай бүр холбогдох нэгжид хүргүүлэн ажиллав.

2.7.2. Аудит, нийцлийн чиглэлээр:

“Дотоод аудиторын 2022 оны төлөвлөгөө”-ний дагуу санхүүгийн болон үйл ажиллагааны чиглэлээр 2, нийцлийн чиглэлээр 3, нийт 5 удаагийн төлөвлөгөөт дотоод аудитын шалгалтыг хийж гүйцэтгэсэн.

Дотоод аудитын чиглэлээр 2021 онд хэрэгжүүлсэн ажлын тайлан, 2022 онд хэрэгжүүлэх ажлын төлөвлөгөөний төслийг 03/23, байгууллагын 2021 оны шилэн дансны тухай хуулийн хэрэгжилтийн тайланг 03/221 дугаар албан бичгээр Хууль зүй, дотоод хэргийн яаманд тус тус хүргүүллээ.

Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийг 2020, 2021 онд хэрэгжүүлэх явцад зарцуулсан хөрөнгө, санхүүжилтийн болон үйл ажиллагааны тайлан, холбогдох баримт, мэдээллийг 04 дүгээр сарын 07-ны өдөр цахим хэлбэрээр Монгол Улсын Ерөнхий аудиторт хүргүүлэв.

“2022 онд эрсдэлийг сааруулах үйл ажиллагаа буюу хариу арга хэмжээний төлөвлөгөө”-г 05 дугаар сарын 09-ний өдөр баталж, хэрэгжилтийг ханган ажиллаж байна.

Шилэн дансны тухай хуулийн хэрэгжилтийг хангах хүрээнд байгууллагын цахим хуудаст байршуулсан сарын мэдээлэлд тухай бүр хяналт тавьж ажиллалаа.

2.8. Хилийн боомт, орон нутгийн чиглэлээр:

Байгууллагын “Хөдөлмөрийн дотоод журам” шинэчлэгдсэнтэй холбогдуулан “Боомт, орон нутаг дахь нэгжийн ажиллах журам”-ыг байгууллагын даргын 05 дугаар сарын 30-ны өдрийн А/79 дүгээр тушаалаар шинэчлэн баталлаа.

“Ажил, үйлчилгээнд баримтлах заавар”-ыг байгууллагын даргын 06 дугаар сарын 08-ны өдрийн А/91 дүгээр тушаалаар, “Төрийн хэмнэлтийн тухай” байгууллагын даргын 02 дугаар албан даалгаврыг мөн өдөр тус тус батлав.

“Агаарын тээврийг хялбаршуулах үйл ажиллагааг зохицуулах зөвлөлийн 2022 оны үйл ажиллагааны төлөвлөгөө”, “Агаарын тээврийг хялбаршуулах журам”-ын хагас жилийн хэрэгжилтийг Зөвлөлийн нарийн бичгийн даргын “Ажлын алба”-д 05 дугаар сарын 16-ны өдөр цахим хэлбэрээр, мөн төлөвлөгөөний хагас жилийн хэрэгжилтийг 05 дугаар сарын 12-ны өдрийн 03/894 дүгээр албан бичгээр Хууль зүй, дотоод хэргийн яаманд хүргүүлсэн.

2022 оны сургалтын төлөвлөгөөний дагуу боомт, орон нутаг дахь нэгжүүд хууль, эрх зүй, төрийн албаны ёс зүй, архив, албан хэрэг хөтлөлт, Монгол бичиг, гадаад хэлний чиглэлээр дотооддоо зохион байгуулсан 50 удаагийн сургалт болон байгууллагаас зохион байгуулсан сургалт, мэдээллийн 31 удаагийн арга хэмжээнд тухай бүр албан хаагчид хамрагдлаа.

Мөн төрийн болон бусад байгууллагаас хууль эрх зүй, эрүүл мэнд, байгаль орчныг хамгаалах чиглэлээр зохион байгуулсан нийт 72 удаагийн сургалтад давхардсан тоогоор орон нутаг дахь нэгжийн 936 албан хаагч танхимаар болон цахимаар хамрагдсан байна.

Ховд олон улсын нисэх буудалд Хүннү Эйр компани Улаанбаатар-Ховд-Нурсултан болон буцах чиглэлд олон улсын нислэгийг 2022 оны 03 дугаар сараас эхлэн үйлдэхтэй холбоотойгоор Баруун бүс дэх газар нь Хилийн 0130 дугаар анги, Ховд олон улсын нисэх буудлын захиргаа, Булган боомт дахь гаалийн газартай хамтран хилийн боомтод ажиллах журмыг хэлэлцэн баталж, боомтын зөвлөлийг байгуулан, Ховд нисэх буудлаас Мэдээлэл холбооны сүлжээ ТӨХК чиглэлтэй антенуудыг байрлуулж түр сүлжээ үүсгэн нислэг хүлээж авах бэлэн байдалд шилжүүлсэн боловч одоогоор олон улсын нислэг үйлдэгдээгүй байна.

Боомтын өргөтгөл, шинэчлэлийн хүрээнд хилийн 8 боомтын ерөнхий төлөвлөгөөний зургийг баталгаажуулав.

Хойд бүс дэх газраас Дархан-Уул, Орхон, Сэлэнгэ, Хөвсгөл, Архангай, Булган аймагт үйл ажиллагаа явуулж буй гадаадын хөрөнгө оруулалттай болон гадаадын иргэнийг уригч аж ахуйн нэгж байгууллагын төлөөлөлд Гадаадын иргэний эрх зүйн байдлын тухай хууль, холбогдох журам болон байгууллагын цахим үйлчилгээг сурталчлан таниулах зорилгоор 04 дүгээр сарын 08-ны өдөр Дархан хотод уулзалт, зөвлөгөөн зохион байгуулж, тус арга хэмжээнд 26 байгууллагын 31 удирдах албан тушаалтан, төлөөлөл оролцжээ.

Агаарын замын боомт хариуцсан газар Төв аймгийн нутаг дэвсгэрт үйл ажиллагаа явуулдаг гадаадын хөрөнгө оруулалттай болон гадаадаас ажиллах хүч авч ажиллуулдаг аж ахуйн нэгж, байгууллагын төлөөлөл, хувийн хэргээр оршин сууж буй гадаадын иргэдэд “Хууль тогтоомж, байгууллагаас үзүүлж буй цахим үйлчилгээг сурталчлах өдөрлөг”-ийг 05 дугаар сарын 16-ны өдөр зохион байгуулсан.

Монгол улсын Ерөнхийлөгчийн санаачилсан “Тэрбум мод” үндэсний хөдөлгөөний хүрээнд орон нутаг дахь нэгжүүд нийт 272 мод тарьж, тогтмол усалгаа, арчилгааг хийж байна.

“Монгол бичиг-III” үндэсний хөтөлбөрийн хүрээнд ”Үндэсний бичиг, үсгийн баяр”-ыг тохиолдуулан Гадаадын иргэн, харьяатын газрын Дорноговь аймаг дахь газрын албан хаагчид “Гадаадын иргэний эрх зүйн байдлын тухай хууль”-ийг монгол бичигт хөрвүүлснийг байгууллагын цахим хуудаст нээлттэй байршуулж, олон нийтэд сурталчиллаа. Мөн Баруун бүс дэх газар албан өрөөнүүдийн хаягийг үндэсний бичигт хөрвүүлэн шинэчилж, нийт компьютерт монгол бичгийн үсгийн программ суулгажээ.

ДАРГА Н.УУГАНБАЯР

ХЯНАСАН:

ЗАХИРГАА, УДИРДЛАГЫН

ГАЗРЫН ДАРГА Д.МӨНХБААТАР

НЭГТГЭСЭН:

ЗАХИРГАА, УДИРДЛАГЫН

ГАЗРЫН АХЛАХ МЭРГЭЖИЛТЭН Г.ГЭРЭЛТУЯА